text:
2 Timothy
1
1 हम, पौलुस, जे परमेश्वरक इच्छा सँ आ एहि उद्देश्य सँ मसीह यीशुक एक मसीह-दूत छी जे हम ओहि जीवनक प्रचार करी जाहि जीवनक सम्बन्ध मे परमेश्वर वचन देने छथि, आ जे मसीह यीशु सँ भेटैत अछि, 2 अपन प्रिय बालक तिमुथियुस केँ ई पत्र लिखि रहल छी। पिता परमेश्वर आ अपना सभक प्रभु, मसीह यीशु अहाँ पर कृपा आ दया करथि आ अहाँ केँ शान्ति देथि। 3 हम दिन-राति लगातार अपना प्रार्थना सभ मे अहाँ केँ स्मरण कऽ कऽ परमेश्वर केँ धन्यवाद दैत छियनि, जिनकर सेवा, जहिना हमर पुरखा सभ कयलनि, तहिना हमहूँ शुद्ध मोन सँ करैत छी। 4 हमरा जखन अहाँक आँखिक नोर स्मरण होइत अछि, तँ हमरा बड्ड इच्छा होइत अछि जे अहाँ सँ फेर भेँट करी आ भेँट कऽ कऽ बड़का आनन्द प्राप्त करी। 5 अहाँक निष्कपट विश्वास केँ सेहो हम स्मरण करैत छी। ई विश्वास सभ सँ पहिने अहाँक नानी लोइस आ अहाँक माय यूनिके मे छल और हमरा पूर्ण भरोसा अछि जे आब अहूँ मे अछि। 6 तेँ हम अहाँ केँ मोन पाड़ैत छी जे ओहि वरदान केँ क्रियाशील करू, जे परमेश्वर अहाँ केँ ताहि समय मे देलनि जखन अहाँ पर हम अपन हाथ रखलहुँ। 7 परमेश्वर तँ अपना सभ केँ डरपोकक आत्मा नहि, बल्कि सामर्थ्य, प्रेम आ आत्मसंयमक आत्मा प्रदान कयने छथि। 8 एहि लेल अहाँ ने तँ अपना सभक प्रभुक साक्षी देबऽ सँ लाज मानू, आ ने तँ हमरा कारणेँ लाजक अनुभव करू, जे हम प्रभुक लेल जहल मे बन्दी छी, बल्कि परमेश्वरक देल सामर्थ्य सँ बल पाबि प्रभु यीशु मसीहक सुसमाचारक लेल हमरा संग कष्ट सहू। 9 कारण, परमेश्वर अपना सभक उद्धार कयलनि आ अपना सभ केँ पवित्र जीवन बितयबाक लेल बजौलनि। ई उद्धार अपना सभक कयल काजक कारणेँ नहि, बल्कि हुनकर अपन उद्देश्य आ कृपाक कारणेँ भेल। हुनकर ओ कृपा मसीह यीशुक माध्यम सँ संसारक सृष्टि सँ पहिने अपना सभ पर कयल गेल छल, 10 मुदा आब आबि कऽ अपना सभक उद्धारकर्ता मसीह यीशुक अयनाइ द्वारा स्पष्ट रूप सँ देखाइ देलक अछि। प्रभु यीशु मसीह मृत्युक विनाश कयलनि और अपन सुसमाचारक माध्यम सँ एहि बात केँ प्रकाश मे अनने छथि जे जीवन और अमरत्व पयबाक बाट की अछि। 11 हम एही सुसमाचारक लेल प्रचारक, मसीह-दूत आ शिक्षक नियुक्त कयल गेल छी। 12 एही कारणेँ हम एतऽ ई कष्ट सहि रहल छी, मुदा हम एहि सँ लज्जित नहि छी, कारण, हम जनैत छी जे हम किनका पर विश्वास कयने छी और हमरा कनेको सन्देह नहि अछि जे, जे किछु हम हुनका रखबाक लेल सौंपि देने छियनि, तकरा ओ अपन अयबाक दिन तक सुरक्षित राखऽ मे सामर्थ्यवान छथि। 13 जे शिक्षा अहाँ हमरा सँ पौने छी, तकरा सही शिक्षाक नमूना मानि, मसीह यीशु सँ प्राप्त विश्वास आ प्रेम मे स्थिर रहि कऽ लोक सभ केँ सिखाउ। 14 और पवित्र आत्मा, जे अपना सभ मे वास करैत छथि, तिनका सहायता सँ, उत्तम धनक रूप मे जे शुभ समाचार अहाँक जिम्मा मे देल गेल अछि, तकरा सुरक्षित राखू। 15 अहाँ जनैत छी जे आसिया प्रदेशक सभ केओ हमर संग छोड़ि देलक अछि, जाहि मे फुगिलुस और हिरमुगिनेस सेहो अछि। 16 उनेसिफुरुसक घरक लोक सभ पर परमेश्वर अपन दया कयने रहथुन, कारण, ओ कतेको बेर हमर उत्साह बढ़ौलनि और हमर एहि जंजीर सभ सँ लज्जित नहि भेलाह, 17 बल्कि रोम पहुँचि कऽ हमर पता लगयबाक लेल बहुतो कष्ट उठौलनि आ हमरा सँ भेँट कयलनि। 18 प्रभु करथि जे हुनकर अपन अयबाक दिन मे उनेसिफुरुस परमेश्वरक दया पबथि। ओ इफिसुस मे हमर जे-जतेक सेवा कयलनि से अहाँ नीक जकाँ जनैत छी।
2 Timothy 2
1 एहि लेल, यौ हमर बालक, अहाँ मसीह यीशुक कृपा द्वारा बलवन्त होइत जाउ, 2 और जे बात सभ अहाँ बहुत गवाह सभक समक्ष हमरा सँ सुनने छी, तकरा एहन विश्वासयोग्य लोक सभक जिम्मा मे सौंपि दिऔन जे सभ दोसरो लोक सभ केँ सिखाबऽ मे सक्षम होथि। 3 मसीह यीशुक एक नीक सैनिक जकाँ कष्ट उठाबऽ मे हमरा सभक संग सहभागी होउ। 4 जे सैनिक युद्ध मे जाइत अछि, से अपना केँ संसारक झंझटि मे नहि फँसबैत अछि जाहि सँ ओ अपन सेनापति केँ प्रसन्न कऽ सकय। 5 एहि तरहेँ कोनो खेलाड़ी जँ खेल-कुदक नियमक अनुसार नहि खेलत तँ ओ पुरस्कार नहि पाबि सकत। 6 जे किसान पसेना बहा कऽ परिश्रम करैत अछि, तकरे सभ सँ पहिने फसिलक हिस्सा पयबाक अधिकार छैक। 7 अहाँ हमर एहि बात सभ पर नीक सँ विचार करू, कारण, ई सभ बात पूर्ण रूप सँ बुझऽ मे प्रभु अहाँक सहायता करताह। 8 यीशु मसीह केँ स्मरण राखू, जे दाऊदक वंश मे जन्म लेने छलाह आ जे मृत्यु सँ जिआओल गेल छथि। हम जे सुसमाचार सुनबैत छी, से यैह बात सिखबैत अछि। 9 एही सुसमाचारक लेल हम दुःख भोगि रहल छी—एतऽ तक जे अपराधी जकाँ जहल मे बन्दी छी, मुदा परमेश्वरक वचन केँ बन्दी नहि बनाओल जा सकैत अछि। 10 तेँ हम ई सभ कष्ट तिनका सभक हितक लेल धैर्यपूर्बक सहि लैत छी, जिनका सभ केँ परमेश्वर चुनने छथि, जाहि सँ ओहो सभ मसीह यीशु द्वारा उद्धार प्राप्त करथि आ तकरा संग अनन्तकालीन महिमा मे सहभागी होथि। 11 ई बात एकदम सत्य अछि जे, जँ हम सभ हुनका संग मरि गेल छी, 2 तँ हुनका संग जीवन सेहो पायब। 12 जँ हम सभ धैर्यपूर्बक कष्ट सहब 2 तँ हुनका संग राज्य सेहो करब। जँ हम सभ हुनका अस्वीकार करबनि 2 तँ ओहो हमरा सभ केँ अस्वीकार करताह। 13 जँ हम सभ अविश्वास करब, 2 तैयो ओ विश्वासयोग्य बनल रहताह, 2 किएक तँ ओ अपन स्वभावक विरुद्ध नहि जा सकैत छथि। 14 ई बात सभ अहाँ लोक सभ केँ स्मरण करबैत रहिऔक। ओकरा सभ केँ परमेश्वरक समक्ष चेतावनी दिऔक जे ओ सभ शब्द सभक विषय मे निरर्थक वाद-विवाद नहि करय। एहि सँ सुनऽ वला सभ केँ कोनो लाभ नहि, मात्र नोकसाने होइत छैक। 15 अहाँ अपना केँ परमेश्वर द्वारा ग्रहणयोग्य व्यक्तिक रूप मे परमेश्वरक समक्ष प्रस्तुत करबाक पूरा प्रयत्न करू, अर्थात् एहन कार्यकर्ताक रूप मे जकरा लज्जित होयबाक कोनो कारण नहि होइक और जे सत्यक सिद्धान्त ठीक सँ सिखबैत होअय। 16 परमेश्वर केँ अपमानित करऽ वला निरर्थक बकवाद सँ दूर रहू, किएक तँ ओहन बकवाद करऽ वला लोक सभ आरो अधार्मिक भऽ जाइत अछि, 17 और ओकरा सभक शिक्षा घावक सरनि जकाँ आरो पसरि जाइत अछि। हुमिनयुस और फिलेतुस एहने शिक्षा देनिहार लोक सभ अछि। 18 ओ सभ सत्य सँ दूर भटकि कऽ ई कहैत अछि जे, मनुष्य सभक मृत्यु मे सँ जीबि उठनाइ वला बात जे अछि, से भऽ चुकल अछि, और एहि तरहेँ ओ सभ किछु लोक सभक विश्वास केँ बिगाड़ि रहल अछि। 19 मुदा जे न्यो परमेश्वर रखने छथि से पक्का आ अटल अछि और ओहि पर एहि शब्द मे हुनकर छाप लागल अछि, “प्रभु अपना लोक सभ केँ चिन्हैत छथि,” आ “प्रत्येक व्यक्ति जे अपना केँ प्रभुक लोक कहैत अछि से अधर्मक काज केँ छोड़ि दअय।” 20 कोनो बड़का घर मे मात्र सोने आ चानीक बर्तन नहि होइत अछि, बल्कि काठ आ माटिक बर्तन सेहो होइत अछि। एहि मे सँ किछु विशेष काजक लेल प्रयोग होइत अछि और किछु दुषित काजक लेल। 21 तेँ जँ केओ अपना केँ दुषित वला बात सभ सँ शुद्ध करत तँ ओ विशेष काजक लेल प्रयोग होयबाक जोगरक पात्र होयत। ओ पवित्र भऽ अपन मालिकक लेल उपयोगी बनत, और कोनो नीक काज करबाक लेल तैयार रहत। 22 जवानीक अधलाह लालसा सभ सँ दूर भागू और ओहन लोक जे सभ निष्कपट हृदय सँ प्रभु सँ प्रार्थना करैत छथि, तिनका सभक संग अहूँ धार्मिकता, विश्वास, प्रेम आ शान्तिक जीवन बितौनाइ अपन लक्ष्य बनाउ। 23 निरर्थक आ उटपटाँग विवाद सभ मे नहि पड़ू। अहाँ जनैत छी जे एहि सभ सँ लड़ाइ-झगड़ा उत्पन्न होइत अछि। 24 ई जरूरी अछि जे प्रभुक सेवक लड़ाइ-झगड़ा मे नहि पड़थि, बल्कि सभ पर दया करथि। ओ योग्य शिक्षक होथि आ सहनशील होथि। 25 ई जरूरी अछि जे ओ विरोध कयनिहार सभ केँ नम्रतापूर्बक बुझबथि, ई आशा राखि जे परमेश्वर ओकरा सभ केँ अपना पापक लेल पश्चात्ताप कऽ हृदय-परिवर्तन करबाक आ सत्य केँ चिन्हि सकबाक बुद्धि देथिन, 26 जाहि सँ ओ सभ होश मे आबि शैतानक ओहि फाँस सँ निकलि जाय, जाहि मे फँसा कऽ शैतान ओकरा सभ सँ अपन इच्छा पूरा करयबाक लेल ओकरा सभ केँ अपन गुलाम बना लेने छैक।
2 Timothy 3
1 मुदा अहाँ ई निश्चित रूप सँ जानि लिअ जे अन्तिम दिन सभ मे संकटपूर्ण समय आओत। 2 किएक तँ लोक स्वार्थी, धनक लोभी, अहंकारी, उदण्ड, परमेश्वरक निन्दा कयनिहार होयत। माय-बाबूक आज्ञा नहि मानत, धन्यवाद देबाक भावना नहि राखत, आ परमेश्वर सँ ओकरा सभ केँ कोनो मतलब नहि रहतैक। 3 ओकरा सभ मे ने स्नेह रहत आ ने ककरो लेल दया, ओ सभ दोसराक निन्दा कयनिहार होयत, अपना पर काबू नहि राखत, आ क्रूर होयत। जे किछु नीक अछि, ताहि सँ घृणा करत। 4 ओ सभ विश्वासघाती, दुःसाहसी आ घमण्डी होयत। परमेश्वर सँ प्रेम करबाक बदला मे भोग-विलास सँ प्रेम करत। 5 ओ सभ भक्तिक ढोङ रचत मुदा भक्तिक भितरी शक्ति केँ अस्वीकार करत। अहाँ एहन लोक सभ सँ हटि कऽ रहू। 6 एहन लोक सभ कोनो बहाना सँ लोकक घर मे ढुकि कऽ ओहन कमजोर स्त्रीगण सभ केँ अपना वश मे कऽ लैत अछि जे सभ पापक बोझ सँ पिचायल अछि और अनेक प्रकारक अधलाह इच्छा सभक नियन्त्रण मे अछि। 7 एहन स्त्रीगण सभ सदिखन किछु सिखैत तँ अछि, मुदा सत्यक ज्ञान तक कहियो नहि पहुँचैत अछि। 8 जहिना यन्नेस आ यम्ब्रेस मूसाक विरोध कयलक, तहिना इहो लोक सभ सत्यक विरोध करैत अछि। एकरा सभक बुद्धि भ्रष्ट भऽ गेल छैक और एकरा सभक विश्वास नकली छैक। 9 मुदा ई सभ बेसी आगाँ नहि बढ़ि सकत, किएक तँ मूसाक विरोध कयनिहार जकाँ एकरो सभक मूर्खता सभक सामने मे देखार भऽ जयतैक। 10 मुदा अहाँ जे छी, हमर शिक्षा, चालि-चलन, उद्देश्य, विश्वास, धैर्य, प्रेम और सहनशीलता सँ नीक जकाँ परिचित छी। 11 अहाँ जनैत छी जे अन्ताकिया, इकुनियुम और लुस्त्रा नगर सभ मे हमरा पर केहन-केहन अत्याचार भेल आ हमरा केहन कष्ट उठाबऽ पड़ल। हम कतेक अत्याचार सहलहुँ! मुदा परमेश्वर सभ मे हमर रक्षा कयलनि। 12 ई निश्चित अछि जे, जे सभ मसीह यीशुक लोक बनि भक्तिपूर्ण जीवन बिताबऽ चाहत तकरा सभ केँ अत्याचारक सामना करहे पड़तैक। 13 मुदा दुष्ट और ढोङी लोक दोसरा केँ धोखा दैत आ स्वयं धोखा खाइत दुष्ट स्वभाव मे बढ़िते जायत। 14 परन्तु अहाँ जे छी, अहाँ केँ जे शिक्षा देल गेल अछि आ जाहि बात पर अहाँ विश्वास कयने छी, ताहि पर अटल रहू। स्मरण राखू जे अहाँ किनका सभ सँ ई सभ बात सिखने छी। 15 मोन राखू जे अहाँ बचपने सँ ओहि पवित्र धर्मशास्त्रक जानकार छी जे अहाँ केँ बुद्धि दऽ सकैत अछि, आ से बुद्धि अहाँ केँ ओहि मुक्ति मे पहुँचबैत अछि जे मसीह यीशु पर विश्वास कयला सँ प्राप्त होइत अछि। 16 सम्पूर्ण धर्मशास्त्र परमेश्वरक प्रेरणा द्वारा रचल गेल अछि, आ सत्य सिखयबाक लेल, गलत शिक्षा देखार करबाक लेल, जीवन केँ सुधारबाक लेल आ धार्मिकताक अनुसार जीवन कोना बिताओल जाय ताहि बातक शिक्षा देबाक लेल उपयोगी अछि, 17 जाहि सँ धर्मशास्त्रक प्रयोग द्वारा परमेश्वरक भक्त सुयोग्य भऽ हर प्रकारक नीक काज कुशलतापूर्बक कऽ सकय।
2 Timothy 4
1 परमेश्वरक सामने आ मसीह यीशुक सामने, जे मरल सभक आ जीवित सभक न्याय करताह, हम अहाँ केँ आज्ञा दैत छी। हम ई आज्ञा मसीह यीशुक फेर अयनाइ आ हुनकर राज्य केँ ध्यान मे राखि कऽ दैत छी जे, 2 परमेश्वरक वचनक प्रचार करू, समय-असमय एहि मे लागल रहू। पूरा-पूरी धैर्य राखि शिक्षा दऽ कऽ लोक सभ केँ समझाउ-बुझाउ, चेतावनी दिअ, आ हिम्मत बढ़ाउ। 3 किएक तँ एहन समय आबि रहल अछि जखन लोक सभ सही शिक्षाक बात सुनब बरदास्त नहि करत, बल्कि अपना इच्छाक अनुसार अपना चारू कात तेहन शिक्षक सभक भीड़ जमा करत जे ओकरा सभ केँ वैह बात सुनौतैक जे ओ सभ सुनऽ चाहैत अछि। 4 ओ सभ सत्य केँ सुनऽ काल मे कान मुनि लेत आ कपोल-कल्पित खिस्सा-पिहानीक पाछाँ दौड़त। 5 मुदा अहाँ प्रत्येक परिस्थिति मे सचेत होउ, कष्ट उठाउ, सुसमाचार-प्रचारक काज मे लागल रहू आ अपन सेवा-काजक सभ कर्तव्य पूरा करू। 6 कारण, हम आब बलि कयल जाय वला छी। हमर चलि जयबाक समय आबि गेल अछि। 7 हम नीक लड़ाइ लड़ि लेलहुँ, अपन दौड़ पूरा कऽ लेलहुँ और अपन विश्वास पर अटल रहलहुँ। 8 आब हमरा लेल पुरस्कार राखल अछि—धार्मिकताक ओ मुकुट जकरा उचित न्याय कयनिहार न्यायाधीश, प्रभु, हमरा ताहि दिन देताह जहिया ओ फेर औताह, और से मात्र हमरेटा नहि, बल्कि ओहि सभ लोक केँ जे सभ प्रेमपूर्बक हुनकर अयबाक दिनक प्रतीक्षा कऽ रहल अछि। 9 हमरा लग जल्दी अयबाक प्रयत्न करू, 10 किएक तँ देमास एहि संसारक मोह मे फँसि कऽ हमरा छोड़ि देलक आ थिसलुनिका चल गेल अछि। क्रेसकेंस गलातिया गेल छथि आ तीतुस दलमतिया। 11 मात्र लूका हमरा लग छथि। मरकुस केँ अपना संग लेने अयबनि, कारण, हमरा सेवा-काज करऽ मे हुनका सँ बहुत सहायता भेटैत अछि। 12 हम तुखिकुस केँ इफिसुस पठौने छियनि। 13 अहाँ जखन आयब तँ हमर कम्बल जकरा हम त्रोआस मे करपुसक ओतऽ छोड़ने छलहुँ, आ पोथी सभ, खास कऽ चमड़ा वला पोथी सभ, लेने आयब। 14 सिकन्दर सोनार हमरा बहुत हानि पहुँचौलक। प्रभु ओकरा ओकर काजक फल देथिन। 15 ओकरा सँ अहूँ सावधान रहू, किएक तँ ओ हमरा सभक उपदेश सभक घोर विरोध कयलक। 16 पहिल बेर जखन हमरा कचहरी मे अपन सफाइ देबऽ पड़ल तँ केओ हमर संग नहि देलक, सभ केओ हमरा छोड़ि देलक। प्रभु करथि जे ओकरा सभ केँ एहि बातक लेखा नहि देबऽ पड़ैक! 17 मुदा प्रभु हमरा संग रहलाह आ हमरा सामर्थ्य देलनि, जाहि सँ सभ जातिक लोक केँ हम हुनकर शुभ समाचार पूर्ण रूप सँ सुना सकिऐक। एहि तरहेँ हम “सिंहक मुँह” सँ बचाओल गेलहुँ। 18 प्रभु हमरा दुष्ट सभक हर षड्यन्त्र सँ बचौताह आ अपन स्वर्गीय राज्य मे सुरक्षित लऽ जयताह। हुनकर गुणगान युगानुयुग होइत रहनि। आमीन। 19 प्रिस्किला और अक्विला केँ आ उनेसिफुरुसक घरक सभ लोक केँ हमर नमस्कार कहिऔन। 20 इरास्तुस कोरिन्थ नगर मे रहि गेलाह और त्रोफिमुस केँ हम मिलेतुस नगर मे बिमार छोड़ि आयल छी। 21 जाड़ शुरू होयबा सँ पहिने चल अयबाक प्रयत्न करू। यूबुलुस, पुदेंस, लिनुस, क्लौदिया और अन्य सभ भाय लोकनि अहाँ केँ नमस्कार कहैत छथि। 22 प्रभु अहाँक आत्माक संग रहथि। अहाँ सभ पर हुनकर कृपा बनल रहय।


c: text/html

text:
गूगल दिस सं कहल गेल अछि जे आगामी पांच वर्ष मे ओ गैर-सरकारी संगठन सभ पर एक अरब डॉलर खर्च करत. विश्वभरि में शिक्षाक स्तर कें बढ़ेबा हेतु कएल जाएत. कंपनी एहि बातक संकल्प प्रकट केलक जे गूगल कर्मचारी एहि लेल दस लाख घंटा स्वैच्छिक तरीका सं काज करत.
सर्च इंजनक सिरमौर वेबसाइट गूगलक मुख्य कार्यकारी अधिकारी (सीईओ) सुंदर पिचाई पिट्टसबर्ग मे एकर घोषणा केलनि अछि. ओ 24 वर्ष पहिने भारत सं एही शहर मे आएल छलाह. पिचाई 'ग्रो विथ गूगल' नामक कार्यक्रम केर शुरूआत सेहो केलनि.
एहि कार्यक्रमक मूल उद्देश्य अमेरिकी नागरिक लेल नौकरी आ व्यापार बढ़एबा मे सहयोग करब अछि. कंपनी उडासिटी आ कोरसेरा सन ऑनलाइन कंपनीक संग-संग गुडविल एवं 4-एच सन चैरिटेबल संगठनक संग साझेदारी क' रहल अछि.

robotstxt: allowed

filter: keep


text:
ⓘ उमाकुण्ड गाउँपालिका
उमाकुण्ड गाउँपालिका रामेछाप जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद सिन्धुली जिलामे साविकक गुम्देल, बाम्ती, कुबुकस्थली, प्रिती, रामेछाप, गुप्तेश्वर आ भुजी गाउँ विकास समितिसभके मिलाए उमाकुण्ड गाउँपालिका बनाएल गेल अछि । उमाकुण्ड गाउँपालिका कूल क्षेत्रफल ४५१.९९ वर्गकिलोमिटर रहल अछि । ई गाउँपालिका ७ वडामे विभाजन कएल गेल अछि । ई गाउँपालिकाक कूल जनसङ्ख्या १७,६०१ रहल अछि । ई गाउँपालिकाक सिमाना पूर्वमे सोलुखुम्बु जिला आ ओखलढुङ्गा जिला, पश्चिममे गोकुलगंगा गाउँपालिका, उत्तरमे दोलखा जिला आ सोलुखुम्बु जिला तथा दक्षिणमे लिखु गाउँपालिका आ ओखलढुङ्गा जिला धरि फैलल अछि ।


text:
विकाश वत्सनाभ / परिचय
विकास वत्सनाभ वृति सँ इंजीनयर छथि आ बी.टेक. (इलेक्ट्रीकल) कयलाक उपरांत एखन सम्प्रति हैदराबाद मे एकटा बहुराष्ट्रीय कंपनी मे काज कऽ रहल छथि। मातृभाषा मैथिली मे पछिला किछु बर्ख सँ निरंतर सृजनशील ई लप्रेककार मूल रूप सँ कवि छथि; गजल सेहो कहैत छथि मुदा अपना अलग तरहक शब्द, शिल्प ओ शैली मे कविता लिखबाक कारणें पाठकक मध्य फटकिये सँ चिन्हल जा सकैत छथि। हिनक कविता पढ़लाक बाद अहाँक एहि बातक आभास निश्चित होएत जे मैथिली मे एकदम्म नव तरहक कविता पढ़ि रहल छी। हिनक रचना पत्र-पत्रिका सब मे सेहो छपैत रहैत छनि आ चर्चित-प्रशंसित होइत रहैत छनि। मैथिलीक पहिल ऑनलाइनस्टोर टीम Sappymart.com केर संस्थापक सदस्य छथि।
ई मेल :- vikash51093@gmail.com
मोबाइल :-09776843779


text:
मिथिला विश्वविद्यालय मे अनियमितता कोनो नब गप्प नै अछि. एकर लचर बेवस्था मिथिला भरिक छात्र कें उच्च शिक्षा लेल बाहर जेबा लेल बाध्य क' देइत अछि. कहल जाइत रहल अछि जे मिथिला विश्वविद्यालय सं 3 सालक ग्रेजुएशन 5 साल मे पूरा होइछ. एम्हर एक टीवी न्यूज चैनल द्वारा विश्वविद्यालयक विभिन्न कॉलेज मे प्राध्यापकक भारी कमी पर इजोत देल गेल.
मिथिला स्टूडेंट यूनियन, जाहि सं मिथिला भरिक छात्र जुड़ल अछि एहि सब कें कान बात देइत आंदोलनक बिगुल बजेलक. 15 नवम्बर कें देखिते-देखिते हजारोक संख्या मे पीयर टीशर्टबला छात्रक हुजूम दड़िभंगा शहर कें डोला देलक. विश्वविद्यालय परिसर मे अचक्के एतेक छात्रक जमावड़ा चकित केलक.
वाइस चांसलर संग छात्र लोकनिक बैसक आ बातचीतक बाद यूनियनक 11 सूत्री मांग कें मानि लेल गेल आ यथाशीघ्र अव्यवस्था सुधारबाक आश्वासन देल गेल. धियान देबए योग्य बात ई अछि जे मिथिला-मैथिलीक स्थानीय मुद्दा पर जन सामान्यक एतेक जुटानी पहिल खेप देखल गेल, जाहि सं राजनीतिक हलचल सेहो मचल देखल गेल.
वाइस चांसलर संग छात्र लोकनिक बैसक आ बातचीतक बाद यूनियनक 11 सूत्री मांग कें मानि लेल गेल आ यथाशीघ्र अव्यवस्था सुधारबाक आश्वासन देल गेल. धियान देबए योग्य बात ई अछि जे मिथिला-मैथिलीक स्थानीय मुद्दा पर जन सामान्यक एतेक जुटानी पहिल खेप देखल गेल, जाहि सं राजनीतिक हलचल सेहो मचल देखल गेल.
जाहि साधल डेगे परिपक्वताक परिचय देइत यूनियन प्रभावी आन्दोलन केलक अछि, से प्रशंसनीय! मिथिमीडिया एहि वीडियोक माध्यम सं यूनियनक प्रति आभार प्रकट करैत अछि!
मिथिमीडिया केर YouTube चैनल Subscribe करी.


text:
शिवसेना बिहार विधानसभा चुनाव मे 50 सीट पर चुनाव लड़त। पार्टीक राज्यसभा सांसद अनिल देसाई न्यूज एजेंसी पीटीआई सं बात करैत कहलेथि जे ओ बिना कोनो गठबंधन कें चुनावी मैदान मे उतरता। देसाई कहलनि जे शिवसेना कें बिहार चुनाव मे हुनक कोनो पार्टी कें संग गठबंधन नहि अछि आ हम लगभग 50 सीट पर चुनाव लड़ब। ओ कहलनि जे हम उम्मीदवार कें ओहि क्षेत्र मे चुनावी मैदान में उतारने छी, जतय हमरा कैडर सार्वजनिक कार्य मे शामिल रहल अछि।
ओ कहलनि जे बिहार चुनाव कें लेल शिवसेनाक चुनावि चिह्न ‘तुरा बजबैत आदमी’ होयत। ओ बतओलनि जे चुनाव आयोग पहिने शिवसेना कें अपन पार्टी कें प्रतीक ‘धनुष और तीर’ कें उपयोग करे सं रोकने छल किएकी ओ बिहार विधानसभा चुनाव मे जदयू के चुनाव चिन्ह ‘तीर’ सं मिलैत जुलैत छल।
बिहार मे चुनाव प्रचार कें लेल महाराष्ट्रक मुख्यमंत्री आ शिवसेना अध्यक्ष उद्धव ठाकरे कें कार्यक्रम कें बारे मे पूछला पर, देसाई कहलनि जे विवरण स्वयं पार्टी आ सीएम द्वारा देल जायत। शिवसेना 22 नेताक सूची जारी केलक जे बिहार मे चुनाव प्रचार करता। उद्धव ठाकरे कें अलावा हुनक पुत्र आ महाराष्ट्र कें पर्यटन मंत्री आदित्य ठाकरे सेहो सूची मे शामिल छथि।
बिहार चुनाव प्रचार करय वला अन्य शिवसेना नेता मे सुभाष देसाई, संजय राउत, अनिल देसाई, विनायक राउत, अरविंद सावंत, प्रियंका चतुर्वेदी, राहुल शेवाले आ क्रुणाल शामिल छथि।अहाँके कही दी जे 243 सदस्यीय बिहार विधानसभाक लेल चुनाव 28 अक्टूबर, 3 नवंबर आ 7 नवंबर कें तीन चरण मे होयत आ वोटक गिनती 10 नवंबर कें होयत।


text:
बिहारक युवा लेल शुभ समाचार अछि, जिनकर दिमाग मे बिजनेस सं जुड़ल कोनो नया विचार रखैत छथि। उद्योग क्षेत्र मे नवाचारक मामला मे बिहार पूरा देश मे अव्वल रहल अछि। स्टार्टअप इंडिया केर ओर सं वर्ष 2019 कें उद्योग सं जुड़ल विभिन्न क्षेत्र मे राज्यक रैंकिंग केंद्र केने अछि। बिहारी युवा एक बेर फिर ई साबित केलनि जे नव आ निक विचारक मामला मे हुनकर कोनो जोर नहि अछि।
केंद्र सरकार सात अलग-अलग कैटेगरी मे सूची जारी केने अछि। ओहिमे नवाचार अर्थात इवोनेशन लीडर तैयार करबाक मामला मे बिहार पहिल पायदान पर अछि। दोसर नाम केरल आ तेसर महाराष्ट्रक अछि। खास बात ई अछि जे कि देशक व्यावसायिक राजधानी मुंबई वला राज्य महाराष्ट्र अहि सूची मे बिहार सं दू पायदान नीचा अछि।
उद्योग क्षेत्र मे नव विचार कें मूर्त रूपदेबाक लेल बिहार 2016 मे अपनी स्टार्टअप नीति लागू केने छल। तखन बिहार ओहि गिनल-चुनल राज्य मे सं छल जाहिमे अपन अलग स्टार्टअप नीति बनोओने छल। सीएम नीतीश कुमार कें निर्देश पर 2017 मे अहि नीति मे किछू बदलाव क’ एकरा आर प्रभावी बनाओल गेल। स्टार्टअप कें लेल सरकार आब औद्योगिक क्षेत्र मे जमीन देबाक सेहो व्यवस्था करय जा रहल अछि।
उद्योग क्षेत्र मे सेहो बिहार लीडर
केंद्र द्वारा सात कैटेगरी मे जारी कयल गेल राज्यक रैंकिंग मे बिहारक नाम दू श्रेणिय में पहिल पायदान पर अछि। नवाचार कें अलावा लीडर कैटेगरी मे सेहो राज्य पाहिल पायदान पर अछि। अहि कैटेगरी मे बिहारक अलावा महाराष्ट्र, चंडीगढ़, ओडिशा आ राजस्थान कें नाम अछि।
स्टार्टअप कें ल’ बिहार सरकार बेहद प्रभावि रहल अछि। नवाचार कें लेल सबसा पहिने बिहार 10 लाख रुपया नबका स्टार्टअप कें देबाक व्यवस्था केलक। सरकार स्टार्टअप कें आर सुविधा देबय जा रहल अछि।


text:
कलकत्ता : धारावाहिक काव्यगोष्ठी 'अकासतर बैसकी'क वर्ष 2016क दोसर बैसकी आइ 31-1-16 के कोलकाता पुस्तक मेलाक अवसर पर स्थानीय मिलन मेला प्रांगण मे आयोजित भेल. चन्दन कुमार झाक संयोजन मे आयोजित एहि पहिल बैसकीक अध्यक्षता कोलकाताक चर्चित गीतकार, गायक आ संगीतकार विजय इस्सर कयलनि.
बैसकी मे मिथिलेश कुमार झा, भास्कर झा, आमोद झाक अलावे प्रसिद्ध नाट्य निर्देशक गंगा झा आ अखिल भारतीय मिथिला पार्टीक महासचिव रत्नेश्वर झाक उपस्थिति विशेष उल्लेखनीय रहल. आजुक बैसकी मे चन्दन कुमार झाक सद्यः प्रकाशित बाल कविता संग्रह- बिहुँसि रहल अछि अमलतास'क विधिवत लोकार्पण सेहो भेल.
गोष्ठीक आरम्भ करैत सर्वप्रथम मिथिलेश कुमार झा अपन टटका कविता 'मानबोट' पढ़लनि. तकर बाद भास्कर झा स्वरचित गजलक पाठ कयलनि. रत्नेश्वर झा सद्यःलोकार्पित बाल कविता संग्रहक 'संकल्प' कविताक पाठ कयलनि. तकर बाद चन्दन कुमार झा कविशेखर बदरीनाथ झा द्वारा सम्पादित 'मैथिली गीत रत्नावली' मे संकलित मध्यकालीन कवि शम्भुदत्त झाक गीत तथा महाकवि दयाकान्त झाक कविता-माहुर-माहुर केर काट थीक'क पाठ कयलनि आ अपन एकटा गजल पढ़लनि. आमोद कुमार झा आ गंगा झाक काव्यपाठक बाद मिथिलेश कुमार झा, मुन्नाजी लिखित पोथी समीक्षा पढ़लनि. बैसकीक अंतमे अध्यक्ष विजय इस्सर अपन कविता आ गीत सुनौलनि. निकट भविष्य मे एहि बैसकी केँ आर सार्थक रूप प्रदान करबाक कामनाक संग आजुक बैसकीक समापन भेल.
रिपोर्ट : मिथिमीडिया ब्यूरो


text:
देश भर मे स्वतंत्रता दिवस खूब उत्साह...जोश ...उमंग के संग मनाएल गेल. मुदा देश के आजाद भेलाह ओतेक दिन भेलाह के बादो कि अहांके पता अछि जे हाईकोर्ट सं ऊपर अखनो धरि बहस अंग्रेजीए मे होएत अछि. हिंदी मे बहस नहि भेलाह सं लोक के कतेक परेशानी होएत अछि ओ अहां सिर्फ अंदाजे लगा सकैत छी. सभ काज अंग्रेजी मे होए के कारण कई बेर त लोक के फैसला के बारे मे नीक सं पता नहि चलि पाबय छनि आओर वकील साहेब के पास एतेक समय नहि होए छनि जे ओ लोक के नीक सं ओकरा बारे मे बता सकथिन्ह. बस एतेक होएत अछि जे केस हारि गेलह...कि जीत गेलह.
ओना आब हाईकोर्ट मे अंग्रेजी के संग हिंदी मे सेहो बहस होए एहि के लेल मांग उठय लागल अछि. कइटा संस्था सभ आगां आएल अछि. लोक सभ सेहो आवाज उठएलखिन्ह अछि. देश मे मुश्किल सं एक सय मे सं पांच टा लोक नीक सं अंग्रेजी जानैत अछि मुदा सभ काज अंग्रेजी मे भेला के नुकसान एकरा नहि जानए वाला के होएत छनि. सभ काज अंग्रेजी मे होए के कारण कई बेर त लोक के इहो नहि पता चलय छनि जे हुनकर बयान जे लेल गेल अछि ओ नीक सं आ सही सं अंग्रेजी मे लिखल गेल अछि कि नहि ? आ फेर जे अंग्रेजी मे लिखल गेल अछि ओ हुनकर बयान छनि कि नहि ?
कई बेर कम अंग्रेजी जानय वाला लोक सभ सेहो एहि अंग्रेजी के फेर मे फंसि चुकल छथि. अनुवाद के गलती आ फेर समझय के गलती सं आन के तान भ सकैत अछि. भने हम अहां फिल्म मे कतेको बहस होएत देखने छी मुदा असल मे ओना नहि होएत अछि सभ किछ अंग्रेजी मे. एकर नुकसान अंग्रेजी नहि जानए वाला लोक के होए छनि. एहि के देखैत मांग उठय लागल अछि जे बयान के कलमबंद करनाय... फैसला के प्रति देनाय आओर बहस करय के अनुमति हिंदी मे होबाक चाही.
कइटा वकील साहेब सभ के सेहो कहनाय रहय छनि जे हिंदी मे बहस... जिरह होएला सं लोक के संग-संग हुनका सभ के सेहो लाभ होएतन्हि... मामला के निपटारा सेहो तेजी सं भ पाएत... वकील सभ के कार्यक्षमता सेहो बढ़त. गाम-देहात के लोक के त फायदा होएबे करत. हुनकर सभ के सेहो कहनाय छनि कि भने कानूनी धारा के जिक्र अंग्रेजी मे होए मुदा बयान लिखबाबय के... दर्ज कराबय के काज... आवेदन करय के काज हिंदी मे होए... बहस हिंदी मे होए... एकरे संग जे फैसला आबय ओकर प्रति हिंदी मे सेहो दबय के इंतजाम...व्यवस्था होबाक चाही.
आश्चर्य होएत अछि जे आजादी के ओतेक दिन भेलाह के बादहुं ई आई धरि किएक नहि भेल ? आम लोक के भाषा मे काम-काज किएक नहि भs रहल अछि ? हिंदी के लेल आंदोलन चलाबय वाला लोक सभ कि करैत छलाह अखन धरि ? कि हिंदी के नाम पर तमाम तरहक जे संस्था... संगठन अछि ओ केवल पाए के लेल बनल अछि... सरकारी सहायता पाबय के लेल बनल अछि ? हिंदी के नुकसान के लेल हिंदी के संस्था सभ के सेहो कम जिम्मेदार नहि मानल जा सकैत अछि. ई सभ हिन्दुस्ताने मे संभव अछि ! किछ अहुं कहिऔ...


text:
नवका- पुरनका लेख सर्च करु...
खिरमा मामला मे गाज...
खिरमा हाई स्कूल मे यूपीए के सभा करयबाक गाज दरभंगा के डीएम , एसपी आओर एसडीओ पर गिरल अछि. डीएम अरुण प्रसाद आओर एसपी पंकज दारद के त ट्रांसफर करि देल गेल अछि जखन कि एसडीओ रामेश्वर भगत के निलंबित करि देल गेल अछि. खिरमा मे केंद्रीय गृहराज्य मंत्री शकील अहमद के सभा के कारण हाई स्कूल मे भ s रहल प्रैक्टिकल के परीक्षा एक घंटा पहिने खत्म करि देल गेल. चुनाव आयोग एहि सभा के चुनाव आचार संहिता के उल्लंघन मानलक अछि मुदा अखन धरि ई साफ नहिं भेल अछि जे शकील जी के खिलाफ कोनो कदम उठाएल गेलन्हि अछि कि नहिं ? ओम्हर अपन जान बचाबय लेल हेड मास्टर साहेब बच्चा सभ पर दबाव बनौने छथिन्ह जे सभ के पास कs देबह मुदा कोई शिकायत नहिं करs तखन.
सदस्यता लें टिप्पणियाँ भेजें (Atom)


text:
बिहार मे 534 ब्लॉक अछि. एहि हिसाब सं 534 ब्लॉक के सरकारी वेबसाइट बनत. एहि वेबसाइट पर सरकार के जतेक स्कीम...योजना चलि रहल अछि ओकर जानकारी लोक के देल जाएत.
सरकार के तरफ सं लोक सभ के कल्याण... सुविधा... विकास के
लेल जे काज कएल जा रहल अछि ओकर जानकारी देल जाएत.
चूंकि आब हर ब्लॉक के वेबसाइट होएत तं अहां अपन ब्लॉक ने चलय वाला स्कीम के जानकारी एहि पर तुंरत देखि सकय छी. कोन स्कीम मे कतेक पाइ देल गेल...कतेक खर्च भेल आ कतेक काज बाचल अछि.
वेबसाइट के इंटरएंक्टिव सेहो बनाएल जाएत. अहां एहि पर अपन शिकायत..फीडबैक सेहो द सकय छी.
एक बात ई सेहो तय अछि जे जखन एतेक वेबसाइट बनत तखन एहि सं जुड़ल लोक के रोजगार सेहो
मिलतन्हि. डाटा इंट्री...कंप्यूटर ऑपरेटर...वेब डेवलेपर...प्रोग्रामर सभ के सेहो काज मिलतन्हि. ई तं रोजगार लेल नीक अछि.
वेबसाइट पर सरकार के तरफ सं काज शुरू अछि. आईटी विभाग के लोक सभ जोर-शोर सं अपन काज करि रहल छथिन्ह. एक बेर ई काज पूरा भेल नहि कि फेर पंचायत स्तर पर वेबसाइट के इंतजार करय लेल तैयार रहुं.


text:
बिहारक विभिन्न हिस्सा मे एक सप्ताह लगातार बारिश भेलाक बाद कोसी, सीमांचल आ पूर्व बिहार मे बाढ़िक स्थिति बनि गेल अछि। हालात बिगड़ल अछि। बहुत जगह पर सड़क कें कटला सं आवागमन प्रभावित भ’ गेल अछि।
अररिया जिलाक पांच दर्जन पंचायतक डेढ़ सौ गांम मे बाढ़िक पानि घुसल अछि। जीरोमाइलक पास पानिक दबाव बढ़लाक बाद बंद पुल पर मंगलदिन सं वाहनक परिचालन शुरू होबाक संभावना अछि। ओतय फारबिसगंज-कुर्साकांटा मार्ग आ जोकीहाट मे सड़क कें कटला सं आवागमन ठप अछि। कुर्साकांटा कें कोतहपुर आ डहुआबाड़ी मे एप्रोच कटि गेल। पूर्णिया मे बायसी केर 17 पंचायत मे बाढ़िक पानि प्रवेश क’ गेल अछि।
कटिहार मे नदि खतराक निशान सं ऊपर बहि रहल अछि। महानंदा कें उफान सं बारसोई, कदवा, डंडखोरा, प्राणपुर आ अमदाबाद प्रखंडक पांच दर्जन पंचायतक करीब 5.50 लाख आबादी प्रभावित अछि। 350 सं अधिक गांम मे बाढ़ि जेना हालत अछि। कदवा प्रखंडक शिवगंज डायवर्सन कें समीप 3 फीट पानि बहबाक कारण सोनैली-पूर्णिया मे यातायात व्यवस्था ठप भ’ गेल। खगड़िया मे सभ’ नदिक जलस्तर मे वृद्धि भेला सं करीब दू दर्जन गांम पर बाढ़िक खतरा अछि।
सुपौल मे तिलयुगा आ बलान नदीक जलस्तर बहुते बढ़ि गेल अछि। अहिसँ निर्मली आ मरौना प्रखंडक करीब एक दर्जन पंचायत प्रभावित अछि। लोक पलायन क’ रहल छथि। आधा दर्जन सड़क कटला सं लोकक आवागमन बाधित भ’ गेल। लगभग 50 हजारक आबादी बाढ़ि सं प्रभावित अछि। मरौना-निर्मली मुख्य सड़क गनौरा कें पास डूबि गेल। ओतय भागलपुर कें नवगछिया केर कलवलिया नदी फेर सं उफना लागल। बहुत गांम मे पानि घुसि गेल अछि। अनुमंडल कार्यालय झील मे परिवर्तित भ’ गेल अछि।


text:
ⓘ श्रृंखला खतिवडा
श्रृंखला खतिवडा नेपाली सौन्दर्य प्रतियोगिताक शीर्षक धारक छी । ओ मिस नेपाल २०१८ कऽ शीर्षक विजेता छी ।ओ २४ प्रतिभागीसभकें पराजित करि मिस नेपाल शीर्षक जीतलक, अन्तिम सात प्रतियोगीसभसँ, दी हिडेन ट्रिजर नेपालक अध्यक्ष, मुख्य निर्णायक गोपाल सुन्दर लाल काक्षपतिद्वारा पूछल गेल प्रश्न "एकटा समृद्ध नेपाल आ खुशहाल नेपाली बनेवाक लेल कोन-कोन तीनटा कार्यसभ करवाक आवश्यकता अछि?" आ खतिवडाक जवाब छल, "हमर माननाए अछि जे हमरसभक देश के विकसित करवाक लेल बहुत किछ करवाक चाहि। मुद्दा, यदि हमरा तीनटा प्रमुख बदलावसभक बारेमे बतावे पडत् तँ हम - पहिने हमरासभक अपन देशक बेरोजगारी व्यवस्था के बदलवाक जरूरत अछि, जे निचला स्तरसँ ऊपर धरि एतेक भ्रष्ट अछि। दोसर, हम युवासभक सशक्त करवाक चाहैत छी। युवा, हमरसभक देश के अधिकांश जनसंख्या, बड्का बदलाव करि सकैत अछि, यदि हमसभ कोशिश करबै, यदि युवासभ अपन देशक समृद्ध बनेवाक लेल हात मिलाएत्, यदि हमसभ अपन देशक दृष्टि के साथ लैत छी, यदि हमसभ रोजगारी सिर्जना करैवाला, दूरदर्शी भऽ जाई छी, सरकापर भरोसा करि के स्वयम् रोजगार के अवसर बनावैत छी - तँ अन्तमे, हमसभ नेतासभक सक्षम होनाए चाहि, अपना आप पर भरोसा, ई साकारात्मकताक लहर प्रभावक जेहन ही, यदि एक व्यक्ति एकटा बड्का बदलाव लावि सकैत अछि, तँ ओ सागर पर एक बून्द जेहन अछि, जे हजारो मन-मस्तिष्कसभमे फैलैत अछि जे देशमे साकारात्मकता लावैत अछि। हमर माननाए अछि जे हमभी एक साथ हात मिलाएब आ विश्वास करब जे हम बड्का बदलाव लावि सकैत छी। ई इभेन्टमे हुनकाद्वारा जीतल गेल अन्य शीर्षक" मिस ब्युटीपाफुल हेयर आ मिस फ्यासीनो छल। ओ चीन मे होए वाला मिस वर्ल्ड २०१८ मे नेपाल के प्रतिनिधित्व करत्।


text:
आईसीसी टी20 वर्ल्ड कप 2021 ( ICC T20 World Cup 2021 ) भारत आ पाकिस्तान के…
Author: editor
प्रधानमंत्री गतिशक्ति- राष्ट्रीय मास्टर प्लान के शुभारंभ केलाह
प्रधानमंत्री श्री नरेन्द्र मोदी नई दिल्ली में मल्टी-मॉडल कनेक्टिविटी के लेल गतिशक्ति-राष्ट्रीय मास्टर प्लान केर शुभारंभ केलाह । जे एकटा नव शरूआत मानल जा रहल अछि ।एकटा डिजिटल प्लेटफॉर्म ‘गतिशक्ति’ बुनियादी ढांचा केर कनेक्टिविटी परियोजना सभक एकीकृत योजना आ समन्वित कार्यान्वयन के लेल रेलवे आ सड़क मार्ग मंत्रालय संगे 16 टा दोसर मंत्रालय के एक संग लेल…
दरभंगा के पूर्व जिलाधिकारी अमित खरे बनलाह पीएम के सलाहकार
भारतीय प्रशासनिक सेवा ( IAS) के अधिकारी अमित खरे के प्रधानमंत्री नरेंद्र मोदी के सलाहकार नियुक्त कैल गेल अछि…
देश में कोयला के कोनो कमी नय-कोयला मंत्रालय
कोयला मंत्रालय के मुताबिक एखन संयंत्र के लग कोयला के स्टॉक लगभग 72 लाख टन छय । ओतय कोल इंडिया लिमिटेड…
एयर इंडिया के घर वापसी…
करीब 68 साल के बाद एक बेर फेर स एयर इडिया के घर वापसी भेलाह ।…
मधुबनी के आदित्यनाथ दास हेताह आंध्रप्रदेश केर नवका मुख्य सचिव
मधुबनी के आदित्यनाथ दास आंध्रप्रदेश केर नवका मुख्य सचिव बनाएल गेल अछि । ओ 31 दिसम्बर…
बेनीपट्टी केर चुनावी रण में मिथिला के पुतोह अनुराधा सिंह
मिथिला केर पतोह आ सामाजिक कार्यकर्ता अनुराधा सिंह एहि बेर बेनीपट्टी विधानसभा स प्लूरल्स पार्टी केर…
विद्यापति मंच, सिलीगुड़ी के प्रतिभा सम्मान समारोह
दिनांक 2 अक्टूबर के सिलीगुड़ी में विद्यापति मंच के तरफ स पहिल बेर प्रतिभा सम्मान समारोह…
स्पाइस जेट शुरू केलक दरभंगा के लेल टिकट बुकिंग
आखिरकार स्पाइस जेट दरभंगा एयरपोर्ट के लेल आठ नवंबर सS ऑनलाइन टिकट विंडो शुरू कS देलक…
दरभंगा में बनत एम्स/AIIMS
आखिरकार देशक 22सम एम्स दरभंगा में बनत । 15 सितम्बर के केन्द्र सरकार एकर मंजूरी दे…


text:
मिथिला मिरर, मधुबनीः अनुमंडल अस्पताल झंझारपुरक उपाधीक्षक डाॅ. पी. के. मिश्रक असामयिक निधन पर दुख व्यक्त करैत झंझारपुर सऽ भाजपा विधायक आ पूर्व मंत्री नीतीश मिश्र एहि घटनाकेँ दुर्भाग्य पूर्ण कहलनि। नीतीश मिश्र अपन आधिकारिक फेसबुक पेज पर लिखलनि जे झंझारपुर अनुमंडल अस्पतालक उपाधीक्षक डाॅ. पी. के. मिश्र कोरोना सऽ पीड़ित छलाह आ इलाजक क्रममे पटना एम्समे भर्ती छलाह जाहिठाम हुनक निधन भए गेलनि। विधायक कहलनि जे डाॅ. मिश्रक निधन सऽ मर्माहत आ व्यथित छी। डाॅ. मिश्रकेँ स्मरण करैत विधायक लिखैत छथि जे डाॅ. मिश्र एकटा कर्तव्यनिष्ठ डाॅक्टर छलाह आ कोरोना कालमे बिना जानक परवाह कयने दिन-राति एहि महामारी सऽ लड़बामे लागल रहैत छलाह। रातिक 2 बजैत हो आ कि भोरक 5 जखन हम कोनो रोगीक संबंधमे हुनका फोन कयने हेबनि ओ तुरंत ओहि बातक संज्ञान लैत छलाह। कोरोना काल मे झंझारपुर अस्पतालमे सभटा दवाइ आ आॅक्सीजन कोना उपलब्ध हो एहि बातक लेल डाॅ. मिश्र सतत प्रयासशील रहैत छलाह। विधायक आगू कहैत छथि जे मरीजक इलाज हेतु एकटा दवाइ अस्पतालमे उपलब्ध नहि छल एहि संबंधमे ओ हमऽ रा सऽ बात कऽ कऽ ओहि दवाइकेँ हैदराबाद सऽ मंगबौलनि। एहन समाजोपकारी व्यक्ति निधन नहि सिर्फ चिकित्सा जगत अपितु संपूर्ण समाजक लेल पैघ क्षति थिक।
नाॅर्थ अमेरिका मैथिल मंच द्वारा अमेरिका सऽ अनुमंडल अस्पताल झंझारपुर लेल भेंट स्वरूप आएल आॅक्सीजन कंसन्ट्रेटर अस्पतालकेँ सुपुर्द करबाक क्रममे डाॅक्टर मिश्र सऽ अंमित भेंट भेल छल। हालांकि ओ कनेक अस्वस्थ छलाह मुदा कहलनि जे कनेक तबीयत खराब अछि पटना जा रहल छी आ ओहिठाम सऽ ठीक भए वापस आयब। डाॅक्टर मिश्रक निधन सऽ हमरासभ एकटा सहज, सरल, हँसमुख, कर्तव्यनिष्ठ आ सेवापरायण व्यक्तिकेँ अपना बीच सऽ परलोक जाइत देख रहल छी जे कोनो रूपेँ विश्वास करबा योग्य नहि अछि। भगवान सऽ दिवंगत आत्माकेँ चिरशांतिक लेल कामना करैत छी।
अनुमंडल अस्पताल झंझारपुरक उपाधीक्षकक निधन दुखदः नीतीश मिश्र
मिथिला मिरर, मधुबनीः अनुमंडल अस्पताल झंझारपुरक उपाधीक्षक डाॅ. पी. के. मिश्रक असामयिक निधन पर दुख व्यक्त करैत झंझारपुर सऽ भाजपा विधायक आ पूर्व मंत्री नीतीश मिश्र एहि घटनाकेँ दुर्भाग्य पूर्ण कहलनि। नीतीश मिश्र अपन आधिकारिक फेसबुक पेज पर लिखलनि जे झंझारपुर अनुमंडल अस्पतालक उपाधीक्षक डाॅ. पी. के. मिश्र कोरोना सऽ पीड़ित छलाह आ इलाजक क्रममे पटना एम्समे भर्ती छलाह जाहिठाम हुनक निधन भए गेलनि। विधायक कहलनि जे डाॅ. मिश्रक निधन सऽ मर्माहत आ व्यथित छी। डाॅ. मिश्रकेँ स्मरण करैत विधायक लिखैत छथि जे डाॅ. मिश्र एकटा कर्तव्यनिष्ठ डाॅक्टर छलाह आ कोरोना कालमे बिना जानक परवाह कयने दिन-राति एहि महामारी सऽ लड़बामे लागल रहैत छलाह। रातिक 2 बजैत हो आ कि भोरक 5 जखन हम कोनो रोगीक संबंधमे हुनका फोन कयने हेबनि ओ तुरंत ओहि बातक संज्ञान लैत छलाह। कोरोना काल मे झंझारपुर अस्पतालमे सभटा दवाइ आ आॅक्सीजन कोना उपलब्ध हो एहि बातक लेल डाॅ. मिश्र सतत प्रयासशील रहैत छलाह। विधायक आगू कहैत छथि जे मरीजक इलाज हेतु एकटा दवाइ अस्पतालमे उपलब्ध नहि छल एहि संबंधमे ओ हमऽ रा सऽ बात कऽ कऽ ओहि दवाइकेँ हैदराबाद सऽ मंगबौलनि। एहन समाजोपकारी व्यक्ति निधन नहि सिर्फ चिकित्सा जगत अपितु संपूर्ण समाजक लेल पैघ क्षति थिक।


text:
दरभंगा मे एकटा चुनावी सभा के लेल बोर्ड प्रैक्टिकल परीक्षा के जल्दी खत्म कs देल गेल. जेहि कारण बच्चा सभ अपन पेपर नीक सं नहिं द पएलाह. असल मे दरभंगा के खिरमा हाई स्कूल ( केवटी ब्लॉक ) मे 14 तारीख शनि दिन बोर्ड के प्रैक्टिकल परीक्षा जखन तय समय सं एक घंटा पहिले खत्म भ गेल त विद्यार्थी लोकनि सन्न रहि गेलाह. विद्यार्थी सभ लोकनि एकर विरोध कएलखिन्ह त हुनका सभ के बताएल गेलन्हि जे स्कूल मे एकटा चुनावी कार्यक्रम के कारण 10 बजे होए वाला परीक्षा 9 बजे शुरू करि देल गेल छल. किछ विद्यार्थी जे पहिने पहुंचलाह ओ त ठीक सं परीक्षा द पएलाह मुदा जे समय पर 10 बजे पहुंचलाह. हुनका एकहिं घंटा के समय मिललन्हि. सभ सं बड़का गप्प जे परीक्षा पहिने शुरू करि देल गेल मुदा एकरा बारे मे विद्यार्थी सभ के कोनो जानकारी नहिं देल गेल. हेड मास्टर साहेब के कहनाय छनि जे ई त हुनकर विशेषाधिकार छनि जे ओ समय के आगां- पाछा क सकताह. अगर ई विशेषाधिकार छलनि त ओ परीक्षा एक दिन बादो त करा सकैत छलखिन्ह. पार्टी के नेता सभ के सेहो एकर ध्यान राखबाक चाही छल जे छुट्टी के दिन स्कूल मे सभा... रैली... कार्यक्रम होय. मुदा नेताजी के कहनाय छनि जे ओ त कार्यक्रम करय के लेल पहिने स अनुमति ल लेने छलखिन्ह. आओर ई नेता छलखिन्ह देशक गृह राज्य मंत्री डॉ शकील अहमद जी. यूपीए के एहि चुनावी कार्यक्रम मे कांग्रेस के संग आरजेडी के नेता सभ सेहो शामिल छलाह. परीक्षा जल्दी खत्म करय के बाद मामला गरमएला पर दरभंगा के डीएम स्कूल के हेडमास्टर साहेब के तलब कएलखिन्ह. ओम्हर खबर इहो अछि जे मामला के गंभीर रूप लैत देखैत विद्यार्थी सभ के ई कहल गेल अछि जे तोरा सभ के पास कs देल जएतह मुदा कहय पड़तह जे ककरो परीक्षा नहिं छुटल आओर हमरा सभ के एकर जानकारी मिलि गेल छल.
-अजय मोहन प्रसाद, दरभंगा


text:
मधुबनी/सोनवर्षा । चर्चित नैन्सी हत्याकांड क गुनाहगार कए पुलिस आखिरकार पकडि़ लेलक। नैन्सी क हत्यारा कियो आर नहि बल्कि ओकर अपन काका निकलल। पुलिस हिरासत मे भेल पूछताछ क बाद बुधदिन आरोपी राघवेंद्र आओर पंकज अपन अपन जुर्म कुबूल क लेलक।
मामला सुलझा लेबाक दावा करैत मधुबनीक एसपी दीपक वर्णवाल कहला जे सख्ती स भेल पूछताछ क बाद नैन्सी क दुनू काका अपन मुंह खोललथि आ अपन अपराध स्वीकार केलथि अछि। राघवेंद्र पुलिस कए कहलथि जे नैन्सी क बुआ कए लालू झा संग प्रेम संबंध छल। जेकर जानकारी नैन्सी कए सेहो भ गेल छल। इम्हर, नैन्सी क बुआ विवाह तय क देल गेल छल। जाहि मे बाधा देबा लेल नैन्सी प्रयास क रहल छल। ताहि लेल नैन्सी कए एहि विवाह कार्यक्रम स दूर राखल गेल छल, मुदा ओ विवाह स ठीक पहिने ननिहाल स आबि गेल। एहन मे ओकर योजना कए विफल करबा लेल 25 मई कए ओकर एकटा कोठली मे बंद क देल गेल। मुदा नैन्सी चुप हेबाक नाम नहि ल रहल छल, एहि क्रम मे ओकरा गला दबा कए मारि देल गेल। जखन नैन्सी क बुआ क विवाह 26 मई कए भ गेल तखन 27 मई कए नैन्सी क शव तिलयुग नदी क पुला पर स फेंक देल गेल आ नैन्सी क हत्याक आरोप लालू झा पर लगा देल गेल।
सोशल मीडिया पर हल्ला मचलाक बाद मधुबनी स दिल्ली तक जखन एहि मामला मे न्याय क मांग उठल त जदयू नेता संजय झाक प्रयास स नैन्सी हत्याकांड क खुलासा लेल एसआईटी क गठन भेल। पुलिस राघवेन्द्र आ पंकज कए पहिनहुं शक क बिनाह पर हिरासत मे लेने छल, मुदा नैन्सीक पिता थाना मे हंगामा मचा ओकरा घर ल कए चल गेलथि, मुदा जखन एसआइटी राघवेंद्र आओर पंकज क फ़ोन रिकॉर्ड खंगाल केलक त दुनू पर शक बढ़ैत गेल। मंगलदिन एसआइटी सैन्सी क मामा कए सेहो उठेलक। पूछताछ भेल आ सूत्र भेटल। ओकर बाद पुलिस दूनू कए फेर उठा लेलक आ पूछताछ शुरु केलक। दुनू स अलग-अलग पूछताछ क बाद दुनू क बयान मे काफी अंतर पाओल गेल। जाहि स मडर मिस्ट्री क खुलासा भेल।
ज्ञात होए जे मधुबनी जिला क फुलपरास अनुमंडल अंतर्गत अंधरामठ थाना क महादेवमठ गांव मे शिक्षक रविन्द्र नारायण झा क 12 सालक बेटी नैंसी झाक एक राति अपहरण भए गेल। एहि बाबत घटना क प्राथमिकी 25 मई अंधरामठ थाना मे दर्ज कराओल गेल। घटना क दू दिन बितलाक बादो प्रशासन क ढ़ुलमुल रवैया रहल आ पुलिस कोनो सुराग नहि ताकि सकल। तेसर दिन 27 मई कए नैन्सी कए लहाश तिलयुगा नदी क कात मे जरल अवस्था मे भेटल। नैन्सी क परिजन क आरोप छल जे पुलिस अपन काज सही से नहि कए रहल अछि आ अपराधी कए संरक्षण दए रहल अछि । शक आ प्रत्यक्ष गवाह क आधार पर पकड़ल गेल अपराधी कए पुलीस छोडि़ देलक आ पूछताछ क नाम पर नैन्सी क दू टा पितिऔत काका राघवेन्द्र झा आ पंकज झा क संग पुलिस ज्यादती कए परेशान कए रहल छल।
घटनाक खुलासाक बाद नैन्सी क माता-पिता क आरोपीक प्रति सहानुभति सेहो सवाल ढार क रहल अछि। आखिर ओ पुलिस कए जांच मे सहयोग क बदला मे नैन्सीक हत्यारा कए किया बचा रहल छलथि।
घटना क सोशल मीडिया कए हवा भेटला क बाद प्रशासन पोस्टमॉर्टम रिपोर्ट सार्वजनिक केलक। पोस्टमार्टम तीनटा डॉक्टर क बोर्ड केलथि जाहिमे दू टा महिला छलीह। पोस्टमार्टम रिपोर्ट एबाक बाद प्रशासन क लोग एकटा प्रेस कांफ्रेंस मे बतेलक जे पोस्टमार्टम मे दुष्कर्म, नस काटब, गला रेतब वा एसिड अटैक जेहन कोनो बात नहि अछि । रिपोर्ट क अनुसार लगभग 72 घंटा पहिने नैन्सी क हत्या भेल छल जे गला दबाकए कैल गेल छल। हालाँकि नैंसी क परिजन पोस्टमार्टम रिपोर्ट कए ई कहि कए मनबा स इनकार कए देलथि जे पोस्टमार्टम रिपोर्ट मे छेड़छाड़ भेल अछि हुनका अनुसार नैन्सी क नस काटल गेल अछि आओर एसिड अटैक भेल अछि जखनकि एकर उल्लेख पोस्टमार्टम में नहि अछि।
आब इ सवाल उठैत अछि जे परिजन बेर बेर साक्ष्य कए किया भ्रमित क रहल छलथि।
एहि मे कोनो संदेह नहि जे पूरा परिवार एक मत स लालू झा आ पवन झा कए हत्यारोपी जतोलथि। ओ बतेलथि जे 5 साल पहिने नैंसी क बुआ रानी क संग छेडख़ानी ल कए झगड़ा भेल छल। लालू झा आ पवन झा नैन्सीक बुआक विवाह रोकबाक सजिश लेल अपहरण आ हत्या केलक अछि।
पूरा मामला उलझल जा रहल छल, एहि बीच एसआईटी क पैध कारवाई भेल आ मंगलदिन नैन्सी क अपन मामा अविनाश झा कए पुलिस घोघरडीहा स उठेलक । अमित स पूछताछ क बाद पुलिस अविनाश कए उठेलक। ज्ञात होए जे नैन्सी एक सप्ताह स अपन नानीगाम मे छलीह। घटना क दिन भोर अपन गाम जेबाक जिद करबाक कारण नानी मॉं लग पठेने छलीह।
पुलिस लेल सबस संदेह क गप यैह छल आखिर बुआ क विवाह समारोह नैन्सी दूर किया राखल जा रहल छल। आखिर के केलक नैन्सी क फेसबुक पेज बन्न। एहन मे कैकटा सवाल छल जेकर जवाब पुलिस ताकि रहल छल।
जेना जेना पूछताछ बढल तेना तेना राघवेद्र पर शक मजबूत भेल गेल। राघवेंद्र टा घरक एकलौता आदमी छल जे भोज मे शामिल नहि भेल छल आ घर पर छल। राघवेंद्रे नैन्सी कए आखरी बेर देखबाक दावा करैत छल। ओकर दावा छल जे नैंसी कए एकटा आमक गाछ लग देखने छल आओर वैह लालू झा आओर पवन झाक नाम कए एहि केस से जोडऩे छल। जखन डॉग स्क्वाड आयल त ओ वैह घर पर रुकल जाहि घर मे नैंसी अंतिम बेर देखल गेल छलीह।
पुलिस लेल सबस पैघ सूत्र नैन्सी क पिता दिस स करल गेल एफआईआर छल। नैन्सी क पिता एफआईआर मे लिखेने छलाह जे एकटा आदमी मोटरसाइकिल पर नैन्सी कए ल गेल। ओहि बाइक क पॉछा पॉछा लालू झा आ पवन झा पैदल चलि रहल छलाह । जखनकि इ कतहूँ संभव नहि अछि जे एकटा आदमी जे खुद बाईक चला रहल छल ओ कोनो 12 वर्षीय लड़की क अपहरण क जबरन ल जा सकत। खैर आब पूरा मामला साफ अछि आ समाज लेल एकटा गंभीर सवाल अछि जे एहन मामला मे सरकार आ कानून स बेसी ओ समाज दोषी अछि जे अपन मूल्य कए छोडबा मे बताह बनल अछि।
एहन अपराध लेल अपराधी कए कानून सजा देत, मुदा अपराधी त इ समाज क बहुत लोक छथि जिनका के सजा देत….


text:
मैथिली अपन टंगघिच्चा प्रवृतिक लेल सोंसे मिथिला मे मशहुर अछि । लोग एतय कंस्ट्रक्टविक कम आ डिस्ट्रकटिव बेसी अछि । एहि सबकए रहिते जे सार्थक काज होएत अछि ओहि मे जीवटता आ लगनशीलता क जरूरत होएत अछि । मैथिली मे एहन काज कम्मे होइत आएल अछि । एहि कड़ी मे बालमुकुन्द पाठक आ हुनकर टीम सैप्पी मार्ट आनलक जे मैथिली आ मिथिला क लेल एकटा मीलक पाथर साबित होएत । अपन ऑनलाइन पोर्टल सैप्पी मार्ट स दुनिया क हरेक कोन मे बसल मैथिल लेल मिथिलाक पोथी, तीमन, पेटींग आ आन आन चीज सब बेचि रहल अछि । चारि टा लोक कए क खेल-खेल मे बनल ई परियोजना आय विस्तृत रूप लए लेने अछि । मिथिलाक एहि सपूत स इसमाद लेल सुनील कुमार झा गप केने छथि । पेश अछि हुनकर गप-शप क किछु खास अंश – समदिया
सैप्पी मार्टक योजना कोना बनल । धरातल मे आनबाक लेल की की करय पड़ल ?
पहिल मैथिली लिटरेसी फेस्टीवल मे आयोजक एकटा सत्र ‘’मैथिली पोथीक बिक्री आ आवंटन’’ पर केने छथि । जाहि मे डिस्कशन पैनल मे श्री भैरव लाल दास आ श्री शरदेन्दू चौधरी बैसल छल । ओहि मे चर्चा भेल कि मैथिली मे पोथी त रास छपैत अछि मुदा बिकायत नहि अछि । लोग चाहितो कीन नहि सकैत अछि । तखन दर्शक दीर्घा स हम पुछलों कि अहाँ सभ गप एतेक करैत छी त एहन कोनो काज करैत किएक नहि छी ।
एहि बात पर भैरव लाल दास जी हमरा खुब डॉटलथि रहय जे सभ गोटे एक दोसरा कए अढ़ाबैत रहैत छी अपने किएक नहि खोलि लैत छी । ओहि दिन बात हमरा क्लीक कए गेल आ सैप्पी मार्टक योजना पर काज शुरू भए गेल । एहि हम स्टार्टअप चारि गोटे छी हम, विकाश झा, मुकुन्द मयंक आ गुंजन श्री शामिल छी । हम चारो मिल कए सैप्पी मार्टक शुरूआत केलहूँ ।
मैथिली लेल पहिने सेहो एहि तरह क काज भेल छल मुदा फ्लॅाप भए गेल । तखनो एहि तरह क काज अहाँक डर नहि लागल ।
दिनकर कए एकटा फैकरा अछि, ‘’मानव जब जोर लगाता है, पत्थर पानी बन जाता है’’ । आ हिंदी अंग्रेजी मे जखन एतेक साइट छै आ नित रोज-रोज तरक्की कए रहल छथि त हम किएक नहि ! बस एहि सोचि कए लागि गेलहूँ । पहिने इ साइट ब्लॉग क रूप मे छल आ हम फोन पर ऑर्डर लैत छलहूँ । मुदा जब ऑर्डर बढ़ि गेल त एकरा विधिवत रूप स वैबसाइट क रूप देबय पड़ल आ मर्चेन्ट स आर्डर बुक होबय लागल ।
सैप्पी मार्ट पर किताबे टा बिकैत अछि की आरो सब किछु ?
सैप्पी मार्ट खाली पोथीये टा लेल नहि अछि । एहि पर मिथिला मैथिली स जुड़ल लगभग सभ किछु भेटत अछि; जेना पथी, मिथिला पेटींग, अचार, अदौड़ी, बड़ी आदि । हमरा जतेक ऑर्डर पोथी क अबैत अछि ओहि स बेसी अचार, अदौड़ी आ आन आन चीज क सेहो अबैत अछि ।
अहाँ सभ अखन स्टूडेंट छी । तखन एहि लेल पायक ओरियॉन कोना केलिए ?
पाय बेसी महत्वपूर्ण नहि अछि । महत्वपुर्ण अछि योजना क क्रियान्वयन । हम अपन मॉ-बाबुजी कए अपन एहि योजना क बारे में बतेलों । हुनका पसिन लेल त ओ इन्वेस्ट कररबाक लेल तैयार भए गेल । एकर अलावा हमर सबहक पॉकेट मनी क सेहो काज आएल ।
मैथिली मे ऑफलाइन पोथी त बिकेते नहि अछि । ऑनलाइन मे कोना अहाँ स्कोप तकलिए ?
देखियो मैथिली मे घरे-घर प्रकाशक भए गेल अछि । आ ओ सब किताब बिकेबा स बेसी किताब छपेबा मे लागल रहैत अछि । दोसर मैथिली पोथी क दोकान सेहो नहिये क बराबर अछि । आ दोसर सबसे पैघ गप मैथिली पोथी क सबसे पैघ पाठक वर्ग अप्रवासी मैथिल अछि । हम अहाँक बता दी जे सैप्पी मार्ट सबसे बेसी दिल्ली, बंबई आ कोलकाता मे पोथी बेचैत अछि । आन आन चीजक वस्तू सेहो उम्हरे बेसी बिकायत अछि ।
अहाँक स्टार्टअप खूब फलय फूलय । इसमाद मार्फत पाठक लए कोनो सुझाव, सलाह ।
निश्चीत हम एतबे टा कहय चाहब जे मैथिली मे कियो भी अगर सार्थक काज करय चाहैत अछि त लोग हुनकर टाँग कोना कए खीच ली । ताहि लेल जरूरत अछि कि एहन लोग स बची आ अपन लक्ष्य दिस बेसी ध्यान दी । एतय जमीनी स्तर पर काज करबाक जरूरत अछि तखने अहाँ आँगा बढ़ि सकब ।


text:
ललिता लेनिन
ललिता लेनिन एक मलयालम भाषाक भारतीय कवि छी। ओ सङ्ग्रहालय आ सूचना विज्ञान विभाग, केरल विश्वविद्यालय, तिरुवनन्तपुरमक प्रमुख सेहो छी। ओ क्यानेटकें क्यानेट आ अकादमी परिषद, केरलक साहित्य अकादमीकें सामान्य परिषद, जनशिक्षण संस्थान प्रबन्धन बोर्ड, स्टेट इ ...
लालबहादुर शास्त्री
लालबहादुर शास्त्री, भारतक दोसर प्रधानमन्त्री छल । ओ ९ जुन १९६४ सँ ११ जनवरी १९६६ धरि लगभग अठारह महिना भारतक प्रधानमन्त्री रहल । ई प्रमुख पद पर हुनकर कार्यकाल अद्वितीय रहल । भारतक स्वतन्त्रताक पश्चात शास्त्रीजी उत्तर प्रदेशक संसदीय सचिवक रूपमे नियु ...
लाला हरदयाल
लाला हरदयाल भारतीय स्वतन्त्रता सङ्ग्रामक ओ अग्रणी क्रान्तिकारीसभमे सँ छल जिनका द्वारा विदेशमे रह्निहार भारतीयसभ कऽ देशक आजादीक लडाईमे योगदानक लेल प्रेरित आ प्रोत्साहित केनए छल । एकर लेल ओ अमेरिकामे जाकऽ गदर पार्टीक स्थापना कएलक । ओही ठाम ओ प्रवास ...
लावरीन कक्स
लावरीन कक्सक मोबाइल, अलबामा, संयुक्त राज्य अमेरिकामा जन्म भेल छल। कक्सक अपन शिक्षा अलबामा स्कूल अफ फाइन आर्ट आर मैरिमाउट मेनहट्टन कलेजबाट शिक्षा प्राप्त कएल। अभिनेत्रीक रूपम, कक्सक चलचित्आर टेलिभिजन श्रृंखलोंमा बहत भूमिकासभम अभिनय केनेए छल। 2008म ...
लिउ याङ (अन्तरिक्ष यात्री)
लिउ याङ एक चीनी पायलट आ अन्तरिक्ष यात्री छी जे अन्तरिक्ष अभियान शेनझोउ ९ मे एक चादलक सदस्यक रूपमे काज करैत अछि । १६ जुन २०१२ के, लिउ अन्तरिक्षमे जाए वाली पहिल चीनी महिला बनल ।
लियोनेल मेस्सी
लियोनेल एन्ड्रेस मेस्सी अर्जेन्टिनाक फुटबल खेलाडी छी, जे हाल ला लिगा टिम बार्सिलोना आ अर्जेन्टिनाक लेल खेलैत अछि । मेस्सी अपन पुस्ताक सर्वश्रेष्ठ फुटबल खेलाडीसभ मे सँ एक मानल जाएत अछि । मेस्सी २१ वर्षक उमरमे बेलोन डी ओर आ फिफा सर्वश्रेष्ठ वर्ष खे ...
लुइस फिगो
लुईस फिलिपे मदेइरा काइरो फिगो, पुर्व पोर्चुगीज फुटबलर छथि। ३१ मे २००९ मे क्लब जीवनके पुर्णविराम लगाने फिगो स्पोर्टीङ सिपी, बार्सिलोना, रियल म्याड्रिड आ इन्टर मिलानक लेल विङ्गरक रूपमे खेलने छल । पोर्चुगल राष्ट्रिय फुटबल टिमसँ १२७ क्याप जितेल ओ राष ...
लुजिन जाकर्यन
लुजिन जाकर्यन, स्वेतलाना जाकर्यन, जन्म, अर्मेनियन सोप्रानोम जन्म भेल छल। ओ दक्षिण जर्जियाक सामत्शे-जावखेती क्षेत्रमे पलल-बढल छल। १९९२ मे, ओ अपन परिवारक साथे येरेवन चईल गेल, जत ओ एक माध्यमिक सङगीत विद्यालयमे भाग लेलक। ओ १९५७ मे येरेवन स्टेट म्युजी ...
ल्यारी पेज
लरेन्स "ल्यारी" पेज जन्म २६ मार्च १९७३ एक अमेरिकी कम्प्युटर वैज्ञानिक आर उद्योगपति छी, जे सर्गी ब्रिन सङ्गे सहकार्यमे गूगल इङ्कक स्थापना केनए छल। वर्तमानमे ल्यारी अल्फाबेट इङ्ककें कार्यकारी अधिकृत छी। ल्यारी आ सर्गी गुगल गायज कऽ नाम सँ जानल जाएत ...
वन्दना शिवा
वन्दना शिवा, एक दार्शनिक, पर्यावरण कार्यकर्ता, पर्यावरण सम्बन्धी नारी अधिकारवादी आ बहुतेक पुस्तकसंभक लेखिका छी । वर्तमानमे ओ दिल्ली स्थित, शिवा अग्रणी वैज्ञानिक आ प्राविधिक पत्रिकासभमे ३०० सँ बेसी लेखसभक रचना करि चुकल अछि । ओ सन् १९७८ मे डाक्टरी ...
वराहगिरी वेङ्कट गिरी
वराहगिरीक जन्म भारतक उडिसा राज्यक एक तेलुगु ब्राह्मण परिवारमे भेछल । सन् १९१३ मे ओ युनिभर्सिटी कौलेज डबलिनक लेल कानूनक अध्ययन करवाक लेल चलि गेल । आयरल्यान्डसँ सन् १९१६ मे एक प्रकारक आयरिश दल आन्दोलनसँ जुड़ललाक बाद हुनका कौलेजसँ निष्कासित करि देल गेल।
वाङ्गारी माथाई
वाङ्गारी माथाई एक अन्तर्राष्ट्रिय जानल मानल केन्याक वातावरणीय विज्ञ राजनैतिक समाजसेवी आ नोबेल पुरस्कार विजेता छल । हुनकर प्रारम्भिक शिक्षा संयुक्त राज्य अमेरिकाक माउन्ट सेन्ट कोलास्टिका आ पिट्सबर्ग विश्वविद्यालय आ केन्याक नैरोबी विश्वविद्यालयमे भ ...
वाणी कपूर
जी सिने अवार्ड फर बेस्ट फिमेल डेब्यु २०१४ - शुद्ध देसी रोमान्स आइफा अवार्ड - शुद्ध देसी रोमान्स बलिउड हङ्गामा सुरफेर्स चोइस अवार्ड्स- २०१३ - शुद्ध देसी रोमान्स फिल्मफेयर अवार्ड २०१४ - शुद्ध देसी रोमान्स स्टार गिल्ड अवार्ड्स, मोस्ट प्रोमिसिङ डेब्य ...
वानिरा गिरी
वानिरा गिरी क जन्म सन् १९४६, अप्रिल ११ विक्रम सम्बत्: २००३ बैशाख २२ गते शैन दिन भेछल । ओ नेपाली भाषासाहित्यक समकालीन पुस्ताक सशक्त प्रतिनिधि स्रष्टा छी ।ओ नेपाली साहित्यमे पीएच्.डी. करल प्रथम नारी स्रष्टा सेहो छी ।
वाल्ट डिज्नी
वाल्टर इलिअस "वाल्ट" डिज्नी अमेरिकाक चलचित्र निर्माता, कार्टुनिस्ट आ व्यवसायी छल । ओ द वाल्ट डिज्नी कम्पनी क सह-निर्माता सेहो छल । अमेरिकाक एनिमेशन उद्योगक मुख्य पात्र तथा बिसम शताब्दीक मनोरञ्जन दुनियाँमे ओ संसारके नयाँ छाप छोडलक । मिक्कि माउस, ड ...
वाल्मीकि
वाल्मीकि एक महर्षि तथा संस्कृत कें आदिकवी छी । वो महाकाव्य वाल्मीकीय रामायण कें रचना केने छल । वोकर रामायण में श्रीराम कें चरित्र वर्णन केल गेल अछि ।
विक्की कौशल
विक्की कौशल एक भारतीय अभिनेता छी जे हिन्दी चलचित्रसभमे काज करैत अछि । ओ एक राष्ट्रिय चलचित्र पुरस्कार आ एक फिल्मफेयर पुरस्कार प्राप्तकर्ता छी । अभिनय क्रिया निर्देशक शाम कौशलक घर जन्मल, ओ राजीव गान्धी इन्स्टिच्युट अफ टेक्नोलोजीसँ इन्जिनियरिङक डिग ...
विजय माल्या
विजय माल्या एक भारतीय व्यापारी आ पुर्व राज्य सभा कऽ सांसद सेहो छल । ओ यूबी समूह आ किङ्गफिशर एयरलाइन्सक अध्यक्ष आ उद्योगपति विट्ठल माल्याक पुत्र छी । वर्ष २००८ में लगभग ₹७२ अरब रुपैयाक सम्पत्तिके संग माल्या विश्वक ९६२अम सबसँ धनीक वक्तिसभमें शामिल ...
विजयलक्ष्मी पण्डित
विजय लक्ष्मी पण्डित एक भारतीय कुटनीतिज्ञ तथा राजनीतिज्ञ छल। ओ भारतक पहिल प्रधानमन्त्री पण्डित जवाहरलाल नेहरूकें बहीन, इन्दिरा गान्धीकें फुपू आ राजीव गान्धीकें ददीया फुपू छल। भारतक स्वतन्त्रता आन्दोलनमे विजय लक्ष्मी पण्डित अपन अमूल्य योगदान देनए छल।
विद्या देवी भण्डारी
विद्या देवी भण्डारी नेपालक दोसर तथा देशक लोकतान्त्रिक इतिहासमे पहिल महिला राष्ट्रपति छी ।वो भूतपूर्व नेपाली राजनीतिज्ञ तथा नेकपा एमालेक नेता रह चुकल अछि । विद्याक ५४९ मेसँ ३२७ भोट प्राप्त कैर कुल बहादुर गुरुङ के हराबैत राष्ट्रपति चुनल गेल । वो ने ...
विद्यापति
विद्यापति मैथिल कवि कोकिल कऽ नाम सँ सेहो जानल जाएवाला मैथिली साहित्यक आदि कवि आ संस्कृतक लेखक छल। हुनका भारतीय साहित्यक शृङ्गार-परम्परा कऽ सङ्ग-सङ्गे भक्ति-परम्परा कऽ सेहो प्रमुख स्तम्भसभमे सँ एक आ मैथिली भाषाक सर्वोपरि कवि कऽ रूपमे जानल जाएत अछि ...
विनोद चौधरी
विनोद चौधरी नेपालक एक परिचित उद्योगपति छी। ओ चौधरी ग्रूप अफ इन्डस्ट्रीजक मालिक छी। ओ विश्वक धनिक समुहमे नेपालक एक मानल जाइत अछि। ९० सालक महाभूकम्प गेल २ वर्षके बाद सन् १९३५मे चौधरी परिवार न्युरोड हालक विशाल बजार सँ पहिले वार्षिक २०० रूपैयाँ भाडाम ...
विभा रानी
विभा रानी मैथिलीके ३ साहित्य अकादमी पुरस्कार विजेता लेखकक ४ गोट किताब "कन्यादान", "राजा पोखरे में कितनी मछलियां", "बिल टेलर की डायरी" व "पटाक्षेप" हिन्दीमे अनूदित छन्हि । २ गोट लोककथाक पुस्तक "मिथिला की लोक कथाएं" व "गोनू झा के किस्से"। मैथिली कथ ...
विभावरी देशपाण्डे
विभावरीक बहुत पुरस्कार प्राप्त सन् २००४ क चलचित्र श्वास मे रिसेप्शनिस्टक रूपमे कैमियो भुमिकाक लेल पहिल अभिनय कार्य भेटल छल। हुनकर दोसर भूमिका स्मिता तलवलकरक निर्मित सात्चया आत घारत मे छल। एत ओ केतकीक भूमिका निर्वाह केलक, जे कलेजक सात छात्रसभमे सँ ...
विमल घर्ती मगर
विमल घर्ती मगर नेपाली फुटबलर छि जे नेपाल यू-२०, नेपाल यू-२३, नेपाल आर बेल्जियन क्लब क्लब ब्रुग्गी केभीक युवा टिमक लेल अग्रपंक्तिम खेलेत अछि । विमल एन्फा एकेडेमीक उत्पादन छि जे अखिल नेपाल फुटबल संघ आर नेपाल राष्ट्रिय फुटबल टिमक नियन्त्रणम अछि ।
विराज थापा मगर
विराज थापा मगर वा विराज बखेती मगर राजा पृथ्वीनारायण शाहक प्रथम सेनापति छल । ओ नुवाकोटम हमला नकरेत कालु पाण्डे आर महेश्वर पन्त क सेनापति नियुक्त केनेए छल।
विराज महर्जन
विराज महर्जन एक नेपाली डिफेन्डर अछि । ओ एन्फा एकेडेमीक उत्पादन अछि।थ्री स्टार क्लब खेलत ओ सन २००७-२०१५ तक उक्त क्लबसँ खेलने छल । हाल मनाङ मर्स्याङ्दी क्लबसँ व्यावसायिक फुट्बल खेलैत अछि।महर्जन क्लबसँ ११ घरेलु गोल तथा नेपालक लेल १ गोलक योगदान समेत ...
विराट कोहली
विराट कोहली भारतीय राष्ट्रिय क्रिकेट टिमक कप्तान छी । दहिना हातक कलात्मक ब्याट्सम्यान कोहली विश्व क्रिकेटमे उत्कृष्ट ब्याट्सम्यानक दर्जा प्राप्त केनए अछि ।इन्डियन प्रिमियर लिग मे रोयल च्यालेन्जर्स बेङ्गलोर दिस सँ खेलनिहार कोहली सन् २०१३ सँ ओ ई टि ...
विलियम ब्लेक
विलियम ब्लेक अङ्ग्रेजी चित्रकार एवम् कवि छल । अपन जीवनकालमे हुनका कवि विधामे आ रोमान्टिक धारमे अतुलनिय व्यक्ति मानल जाएत अछि । एक कला विशषज्ञ हुनका फार एन्ड अवे द ग्रेटस्ट आर्टिस्ट ब्रिटेन ह्यास एभर प्रडुयुस्ड कहै विश्लेषण कएल गेल अछि । सन् २००२ ...
विलियम हन्ट
विलियम होम्यान हन्ट ओएम एक अङ्ग्रेज चित्रकार छल । एहि वाहेक ओ प्री-रयाफेलाइट ब्रदरहुडक संस्थापक छल । विलियमद्वारा बनाएल गेल चित्रसभ बहुत ध्यानपूर्वक विस्तार, ज्वलन्त रङ्ग आ विस्तृत प्रतीकसभके उजागर करैत छल । प्री-रयाफेलाइट ब्रदरहुडक सम्पूर्ण सदस् ...
विशाल राई
विशाल राई एन्फा एकेडेमीक उत्पादन छथि पछा ओ मछ्न्द्र क्लमे आबद्ध भेछल । ओ सन् २००८ मे उक्त क्लब गेछल ।ओ मछिन्द्र क्लबसँ लगभग चार वर्ष तक खेलला वाद सरस्वती क्लमे आबद्ध भेल छल,सरस्वती क्लबमे सेहो ओ दुई सिजन खेलने छल ।२०१४ पछा विशाल राई मनाङ मर्स्याङ ...
विसलावा जिम्बोस्का
मारिया विसलावा अन्ना जिम्बोस्का, पोलिस: Maria Wisława Anna Szymborska एक पोल्याण्डकी कवियत्री छथि । हुन्का १९९६ मे साहित्यमा नोबेल पुरस्कार प्राप्त कएल छथि ।
वीरेन्द्र वीर विक्रम शाह
वीरेन्द्र वीर विक्रम शाह देव नेपालक दशम शाहवंशीय राजा आ दक्षिण एसियाली राजनेता छल । राजा महेन्द्रक ज्येष्ठ पुत्र, जे १९७२ सँ २००१ धरि नेपाली शाही हत्याकाण्डमे अपन मृत्युधरि राज्य करैमे सफल रहल छल । तीन जना सन्तान युवराज दिपेन्द्र शाह, अधिराजकुमार ...
वीरेन्द्र सहवाग
वीरेन्द्र सहवाग उच्चारण एक भारतीय क्रिकेट खेलाडी छी । वो दायाँ हाते आक्रमक ब्याट्सम्यान आर अफ स्पिन बलर छी । वो अपन पहिल एकदिवसीय अन्तर्राष्ट्रिय खेल सन् १९९९ में खेलने छल आ टेस्ट क्रिकेटक सुरुवात सन् २००१ मे केलक । सन् २००९ अप्रिलमें विज्डन सहवा ...
वेङ्कटरामन रामकृष्णन
वेङ्कटरामन "वेङ्की" रामकृष्णन एक जीव वैज्ञानिक छी । हिनका सन् २००९मे रसायन विज्ञानक नोबेल पुरस्कार सँ सम्मानित कएल गेछल । हिनका ई पुरस्कार कोशिकाक भितर प्रोटिनक निर्माण करैवाला राइबोसोमक कार्यप्रणाली व संरचनाक उत्कृष्ट अध्ययनक लेल प्रदान कएल गेछल ...
वेल्सक राजकुमारी डायना
वेल्सक राजकुमारी डायना, ग्रेट ब्रिटेन कऽ महारानी एलिजाबेथ द्वितीय कऽ पुत्र आ राज सिंहासन कऽ दावेदार चार्ल्स, वेल्सक राजकुमार कऽ पहिल पत्नी आ वेल्स कऽ राजकुमारी छल। डायना कऽ जन्म ब्रिटेनक एक शाही परिवारमे द अनरेबल डायना स्पेन्सरमे भेल छल। ओ जन स्प ...
व्यास (ऋषि)
महर्षी वेदव्यास क भगवान विष्णुक २४ अवतारसभमे एक अवतार मानल जाएत अछि । हुनकर नाम कृष्ण द्धैपायन छी । श्री मद्देवीभागवतक अनुसार महर्षि वेदव्यास प्रत्येक द्वापर युगमे अवतरित होएत अछि । एतय सँ पहिने २८ टा व्याससभ अवतरित भेल पुष्टी कएल गेल अछि ।
शंकर-एहसान-लोय
शंकर-एहसान-लोय भारतीय सङ्गीतकार तिकड़ी छी, इ तिकड़ी शंकर महादेवन, एहसान नूरानी आर लोय मेडोसा सँ मिलि कs बनल अछि आ बहुतो भारतीय फिल्मसभक लेल सङ्गीत प्रदान करैत अछि। इसभ बलीवुडके सबसँ लोकप्रिय आ समीक्षकसभके द्वारा बहुप्रशंसित सङ्गीत निर्देशकसभमे एक ...
शक्ति आनन्द
शक्ति आनंद एकभारतीय टेलिभिजन अभिनेता अछि। मुखय रूपसँ भारत का वीर पुत्र – महाराणा प्रताप टिभी सिरियल मे अभिनय केने अछि।इण्डिया टाइम्स क्राइम पेटरोल मे काज केने ।
शक्ति मोहन
शक्ति मोहन भारत से एक समकालीन नर्तकी छी। ओ जी टीवी के नृत्य रियलिटी शो डांस इंडिया डांस क विजेता रहल छल। शक्ति जी टीवी से ५० लाख क नगद पुरस्काआर एक सुजुकी वैगनार जीतने छल। । शक्ति तीस मार खान फिल्म के शीर्षक गीत के वीडियो पर संक्षिप्त उपस्थित अछि ...
शन्नो देवी
शन्नो देवी एक भारतीय महिला राजनीतिज्ञ छल जकर जन्म १ जुन सन् १९०१ मे भेल छल। ओ पञ्जाब राज्य सँ राजनीतिक दल भारतीय राष्ट्रिय काङ्ग्रेस कऽ सदस्य छल। देवी भारतमे कोनो राज्य विधानसभाक पहिल महिला सभामुख छल। ओ ६ दिसम्बर सन् १९६६ सँ १७ मार्च सन् १९६७ धरि ...
शबाना आजमी
शबाना आजमी जन्म १८ सेप्टेम्बर १९५० एक भारतीय चलचित्र, टेलिभिजन आर थिएटर अभिनेत्री छी । ओ अभिनय करियरक सुरुवात सन् १९७४ मे करलक आर जल्दीये ओ मुख्य भूमिकामे चलचित्रमे देखाए लागल । हुनका भारतक सबसँ स्तरीय अभिनेत्रीक रुपमे देखाल जाएत अछि । हुनकर चलचि ...
शमा भाटे
गुरु शमा भाटे मराठी: शमा भाटे जन्म ६ अक्टूबर १९५० क शमा ताईक नाम सेहो जानल जाएत अछि, जे आई भारतमे कथकक प्रतिपादक छी। हुनकर कैरियर ३८ साल सँ अधिक अछि आ ओ ४ सालक उमर सँ कथक सिख रहल अछि आ प्रदर्शन करि रहल अछि आ एक शिक्षक अछि आ भारतमे बहुत कथक नर्तकि ...
शरतचन्द्र चट्टोपाध्याय
शरतचन्द्र चट्टोपाध्याय बाङ्गलाके सुप्रसिद्ध उपन्यासकार छल। उनकर जन्म हुगली जिलाक देवानन्दपुरमे भेल। ओ अपन माता-पिताक नौ सन्तानमेसँ एक छल। अठारह सालक अवस्थामे ओ प्रवेश पास केलक। एही दिनमे ओ "बासा" नामसँ एक उपन्यास लिखने छल, परन्तु ई रचना प्रकाशित ...
शर्मिला विश्वास
शर्मिला विश्वास ओडिसी क प्रसिद्ध भारतीय शास्त्रीय नर्तकी आ कोरियोग्राफर छी। ओ गुरु केलुचरण महापात्र क शिष्या छी। २०१२ मे, शर्मिलाक सङ्गीत नाटक एकेडमी पुरस्कार सँ सम्मानित कएल गेल। एकरा भारतक सङ्गीत, नृत्य आ नाटकक राष्ट्रिय एकेडमी, सङ्गीत नाटक एके ...
शशि थरूर
शशि थरूर एक भारतीय राजनीतिज्ञ आ पूर्व कुटनीतिज्ञ छी जे सन् २००९ सँ केरलक तिरुवनन्तपुरमक लोकसभा सदस्य छी। वर्तमानमे ओ विदेश मामलासभक संसदीय स्थायी समिति आ अखिल भारतीय व्यावसायिक काङ्ग्रेसक अध्यक्षक रूपमे सेहो कार्य करि रहल अछि। ओ कमवेल्थ राइटर्स प ...
शशिधर कुमर "विदेह"
शशिधर कुमर "विदेह" दरभङ्गा जिलाक रुचौल नामक गाममे भेछल । ओ मैथिलीमे गीत, कविता, लेख, समीक्षा आदि लेखन केने छथि । हुनकर विज्ञान विषयक मैथिली लेखनमे विशेष अभिरुचि छन्हि । हुनकर रचनासभ विदेह - पाक्षिक मैथिली इ पत्रिका, मिथिला दर्शन, मिथिलाञ्चल टुडे, ...
शान्ता सिन्हा
प्रो.शान्ता सिन्हा अन्तरराष्ट्रिय ख्याति कऽ बाल श्रमिक विरोधी कार्यकर्ता छी । ओ मममीदिपुड़ी वेङ्कटारागैया फाउन्डेशनक संस्थापक छी, जिनका एमवी फाउन्डेशन कऽ नाम सँ सेहो जानल जाएत अछि, आ सिन्हा हैदराबाद सेन्ट्रल यूनिवर्सिटीमे राजनीति विज्ञान विभागक ए ...
शान्ति स्वरूप भटनागर
सर शान्ति स्वरूप भटनागर ओबीई, एफआरएस एक प्रसिद्ध भारतीय वैज्ञानिक छल, जे १९ वर्षमे रसायन विज्ञान के प्रोफेसर छल। ओ वैज्ञानिक आ औद्योगिक अनुसन्धान परिषद के पहिल महानिर्देशक छल, आ हुनका "अनुसन्धान प्रयोगशालासभक पिता" के रूपमे सम्मानित कएल गेल अछि। ...
शारदा शर्मा
शारदा शर्मा नेपाली भाषाक साहित्यकार छी । ओ नेपाली साहित्यक कविता, कथा, उपन्यास, समालोचना, निबन्ध आ यात्रा संस्मरण विधामे काज केनिहार स्रष्टा छी ।


text:
।। अजित आजादक किछु कविता ।।
(१). प्रमाण
अपन जिद पर अड़ल
विचार मे सड़ल
ओछानि पर पड़ल बूढ़ा
सदि घड़ी कनखरल रहथि हमरा पर
हुनक रग-रग मे रहनि रंग-रभस
स्त्री केँ वामांगी मानि
अपना केँ मानैत रहलाह वामपंथी
मरबो कयलाह उनटे मुहें
मुदा हुनक लहास केँ
गाय गोबर सँ नीपल चौरा लग
दकछिन पंथी बना देल गेलनि
उचित मानथि ओ
हुनक मानब रहनि
जकरा बेटिये बेसी भेलैक
से ओकर भाग्य-दोष थिक
ओ बेसी काल बाजल करथि
सभटा होइ छैक लिखलाहा
देवता सँ बेसी
मोदीक भक्त रहथि
बात-बात पर ओ कहथि
हम अपन बात पर अटल छी
आब एहि सँ बेसी की चाही प्रमाण।
कतबो बाढ़ि कियैक ने आबौक
ठाढ़ हेबा लेल लोक
ताकिये लैत अछि ठीहा
कतबो अजबारल कियैक ने रहौ पृथ्वी
अजबारने रहैत अछि
पोन भरि जग्गह सभक लेल
कोरैला बच्चाक हाथ जेना
छुबय चाहैत अछि स्तन
तहिना छुबय चाहैत अछि लोक
साओन मे शिवलिंग
घरे लग ताकि लेलक अछि देवघर
असंख्य कामना-लिंगक बीच उपलाइत मनुक्ख
ताकिये लेत अछि अपन महादेव
एकटा भगजोगनीक भरोस पर
नापल जा सकैए रस्ता
बबूरक गाछ सँ निकलब बंद
नहि भेलैक अछि लस्सा
एतबो लस्सा सँ
जिनगी मे आनल जा सकैए लैसि
छानल जा सकैए आँजुर मे शुद्ध जल
भीजल चार पर सँ उठैत धुआँक सौन्दर्य
स्त्रीगनक छाती मे राखल सलाइ सँ
बड्ड बेसी दूर नहि छैक भाइ।
फूल लोढ़ितौं
डोका छनितौं
कमासुत बेदरा सभक संग
गेनी बनि नचितौं ककरो हाथ
रंग झहरबैत आकास मे फुटितौं
आकासतारा जकाँ
लहका खेलैतों
चिट्ठी लिखितौं
भौजी जे लिखबितय
मुदा नहि
कोनो मनोरथ पूर नहि भ' सकत आब
जिनगीक कान्ह पर पड़ल अछि जुआक दाब
गाछ पर लटकल
खोदलहा आम पर झटहा फेकैत
बीत गेल अछि बहुत रास समय सेहो
भैया एक्सप्रेस पर सवार भ'
बौआइत रहलहुँ रने-बने
फोक मुट्ठी सँ बहरा नहि सकल हवा पर्यन्त
पन्ना पर ढबकल रोशनाइ मे
देखैत छी अपन बिम्ब आ
सुति रहैत छी निभेर
कोनो सेहेन्तगर सपनाक आस मे
बिन दाम पओने घुरैत किसान जकाँ
मनोरथक उधारी मे
जीबय पड़ैत अछि हमरो
जखन कि ई बूझल अछि
आजुक सभ सँ पैघ षड़यंत्र थिक जीयब।
सफ़ेद दाग आ नामर्दी भगयबाक विज्ञापन सँ
छारल अछि सभटा मकान आ छहरदेबाली
नव-पुरान बिनु पलस्तरक मकान सभ केँ
झाँपन दैत
बाँझपन दूर करबाक विज्ञापन सेहो
हुलकी द' रहल अछि ठाम-ठीम
पन्नी सँ जाम भेल चाकर-चौरस नाला केँ
थुथुना रहल अछि सुग्गर
गुहानि गंध केँ थत्मारैत
तेज़ाबी भभक सँ आच्छादित आकाश मे
उड़ियाय रहल अछि किछु गुड्डी
धुआँ उगिलैत चिमनी सभ
लिखि रहल अछि एहि शहरक पटकथा
कम भेल अछि किछु
आउटर सिग्नल लाल अछि साइत
खिड़की कात बैसल-बैसल
एही गुनधुन मे छी हम
ई विज्ञापन सभ जँ नहि रहैत
तँ कोना जानि सकितहुँ एहि शहरक नाम
शहर भीतर शहर केँ
बाहरे सँ गेल छी जानि
कतबा पूर्ण, कतबा अपूर्ण
मुदा बहुत किछु जनतबक संग
पार क' रहल छी टीशन
अजित आजाद सुचर्चित कवि आ प्रकाशक छथि। मैथिली आ हिंदी दुनू भाषा मे समान रुचि आ गति सँ लेखन। 'युद्धक विरोध मे बुद्धक प्रतिहिंसा' शीर्षक सँ हिनक एकगोट काव्य-संकलन दृश्य मे छनि। एकर अतिरिक्त कथा, आलोचना, गीत, गजल आदिक क्षेत्र मे सेहो सक्रियता आ महत्वपूर्ण हस्तक्षेप। घनीभूत सम्वेदना आ व्यापक लोक सरोकार हिनक कविता सभक विशिष्ट पक्ष छनि। हिनका सँ lekhakajitazad@gmail.com पर सम्पर्क कयल जा सकैत अछि।


text:
आधुनिक पटनाक विकास मे दरभंगाक योगदान पर बहुत कम लिखल गेल। सच पूछू त एहि पर लिखले नहि गेल। आइ जखन मिथिला राज्यक मांग तेज अछि त एहि पर चर्च करब जरूरी अछि जे पटना लेल मिथिला की केलक आ मिथिला लेल पटना की केलक। पटना मे दरभंगाक निशानी एक एक क मिटाउल जा रहल अछि, एहन मे इ पूछब उचित जे आखिर पटना दरभंगाक उपकार किया बिसरि गेल। दरभंगाक पक्ष सामंतवादी व्यवस्थाक पक्ष नहि छी। लोकतंत्रक विकल्प कोनो आन व्यवस्था नहि भ सकैत अछि। पिंकी झा क इ आलेख मुख्य रूप स आजुक विकासक ढिंढोरा क संग भाई-भतिजावाद आ जातिक नाम पर लोकक लागि रहल मूर्ति आ शिलापट क तुलनात्मक अध्ययनक मांग करैत अछि। – समदिया
दरभंगा करैत अछि एक प्रश्न,
की कखनो मन पडैत छी हम,
मिथिलाक आभूषण महल देख,
ठाम-ठाम पर शिला देख,
पटने नहि काशी, दिल्ली, कलकत्ता आ मिस्र धरि,
भेटत किछु शिल्प एक प्रश्न पूछैत,
इ केकरा लेल, इ कथिक लेल,
गुनधुन मे सदिखन रहैत छी हम,
दरभंगा करैत अछि एक प्रश्न,
की कखनो मन पडैत छी हम।
कवि सुधीर क इ पाति पर संभवत: संपूर्ण समाज अपन चुप्पी मे जबाव द दैत – नहि, नहि, नहि। दरभंगा शिक्षा, स्वास्थ आ सामाजिक सबटा स्तर पर बिहार क संपूर्ण विकास क लेल ओहि समस्त प्रयासक संग देलक जे समाज क हित मे छल। विनोवा भावे क भूदान आंदोलन मे एक लाख 17 हजार एकड जमीन डा कामेश्वर सिंह दान देलथि, ओ जमीन आइ कतए अछि एकर जानकारी बिहार सरकार लग सेहो नहि अछि। इ सुनि कए अपने कए आश्चर्य भेल होएत। मुदा एहि स पैघ आश्चर्य क गप इ जे राजधानी पटना क विकास लेल जे दरभंगा क योगदान अछि ओ सेहो ककरो ध्यान पर नहि अछि। पटना मे जतए शिलापट पर दानक राशि अंकित अछि, ओ देखबाक समय तक लोक लग नहि अछि। बहुत कम लोक कए बुझल अछि जे पटना चिकित्सा महाविद्यालय अर्थात पीएमसीएच क स्थापना लेल आधा स बेसी रकम दरभंगा देने अछि। सूची मे सबस उपर सबस बेसी दान देनिहार दरभंगा क नाम अंकित अछि। एहि अस्पतालक निर्माण 25 फरवरी, 1927 कए भेल जाहि लेल दरभंगा द्वारा पांच लाख टका दान देल गेल छल। स्मरण रहै जे 1927 मे पांच लाख टका क वास्तविक मूल्य आजुक हिसाब स कतेक छल। इ अंदाजा आसानी स लगाउल जा सकैत अछि। पीएमसीएचक इतिहास मे अंकित अछि जे बिना दरभंगा क सहयोग स पटना मे चिकित्सा महाविद्यालयक सपना साकार होएब मुश्किल छल। किया त टकाक अलावा दरभंगा हाउस क आधा जमीन से सेहो मेडिकल कॉलेज कए देल गेल। एतबे नहि दरभंगा महाराज अलग स कैंसर अस्पताल क भवन आ उपकरण सेहो दान केलथि जे ओहि समय भारत नहि बल्कि एशियाक एक मात्र कैंसर अस्पताल छल।
एहिना हार्डिंग पार्क पटनाक प्रथम पार्क थिक। एकर निर्माण लेल सेहो 1913 मे दरभंगा 40 हजार टका दान देने छल। पटना रेडियो स्टेशन, जाहि परिसर मे आब दूरदर्शन सेहो अछि, दरभंगा राज द्वारा देल गेल जमीन मे अवस्थित अछि। बहुत कम लोक कए इ ज्ञात अछि जे पटनाक लोक लेल जखन नल जल योजना बनल त पटना नगर निगम कए घर घर नल स जल उपलब्ध करेबा लेल सर्वाधिक राशि दरभंगा महाराज देलथि। दरभंगा महाराजक टका स बनल पानी टंकी आइ धरि ओकर गवाही दैत अछि। पटना विश्वविद्यालय मे स्नातकोत्तर क पढाई लेल देल गेल दरभंगा हाउस एकर प्रमाण अछि जे दरभंगा शिक्षा, स्वास्थ आ सामाजिक संपूर्ण विकास क लेल ओहि समस्त प्रयासक संग देलक जे समाज क हित मे छल। पटना रेलवे टिसन क आगू बग्गी पडाव छल, जाहि ठाम स आब दरभंगाक नाम मिटा देल गेल अछि। मुदा महावीर मंदिर समेत ओ पूरा इलाका एखनो दरभंगा क जमीन अछि। जे बिहार सरकारक जिम्मा मे अछि। पटना रेलवे टिसन लेल सेहो दरभंगाक योगदान उल्लेखनीय अछि। भाषा साहित्यक प्रति अपन प्रेम आ सामाजिक चेतना, परिवर्तनक प्रारब्ध हेतु पत्र-पत्रिका क प्रकाशन मे सेहो दरभंगा संग देलक जेकर प्रमाण अछि इंडियन नेशन, आर्यावर्त आ मिथिला मिहिर। मुदा आब नहि ओ नगरी, नहि ओ ठाम। आब त शेष अछि मात्र स्मृति जतए स कहियो बिहार क राजनीति पर तटस्थ पत्रिकारिता होइत छल, ओ पीठ आइ ढहि गेल अछि आ ओहि ठाम महाराजा कम्पैक्स ढार भ गेल अछि। मुदा ढांचा बदलला स इतिहास मे ओकर योगदान कए नहि मिटाउल जा सकैत अछि। पटना स दरभंगाक नाम मिटेबाक जे प्रयास भेल मुदा आधुनिक पटनाक विकास मे दरभंगा क भागीदारी कए उपेक्षित नहि कैल जा सकैत अछि।
पटना मे दरभंगाक योगदान कए तकबाक शुरुआत कतहु स भ सकैत अछि त ओ अछि दरभंगा हाउस। दू भाग मे विभक्त दरभंगा हाउस एखनो देखबा मे अनुपम अछि। राजा ब्लॉक आ रानी ब्लॉक बक बीच स्थित अछि काली मंदिर। आइ इ दूनू ब्लॉक पटना विश्वविद्यालय क अधिकार मे अछि। दरभंगा जखन इ भवन पटना विश्विविद्यालय कए देने छल ओहि समय मैथिली भाषा क पढाई लेल मैथिली विभाग कए एहि ठाम प्राथमिकता देल गेल जे ओ अपन इच्छा स जगह क चयन करए। एहि स पूर्वहू दरभंगा मैथिली भाषा साहित्यक विस्तार लेल ओहि समय मे (1933-34) एक लाख टका बैंक मे जमा करि देने छल। जेकर उपयोग मैथिली भाषाक विस्तार लेल आइ धरि सुरक्षित राखल अछि। मैथिली विकास कोष क टका क उपयोग कई वर्ष स नहि भ सकल अछि। ओना आब एहि टका स पुस्तक निकालबाक फैसला लेल गेल अछि। तहिना गंगा घाट पर पवित्र काली मंदिर आइ धरि कामेश्वरसिंह धार्मिक न्यास क देख रेख मे अछि। दरभंगा हाउस क संरक्षण करबा मे बिहार सरकार विफल रहल अछि। आंदोलनक नाम पर जतए एकर सुंदरता कए खत्म कैल गेल तहिना सुरक्षाक नाम पर एक ढांचाक संग छेडछाड कैल गेल। महल स गंगा तक जे गुप्त बाट छल से आब बंद करि देल गेल अछि। बरामदा पर सेहो अवैध रूप स निर्माण कैल गेल अछि। कुल मिला कए दरभंगा द्वारा देल गेल एकटा सुंदर महल कए पटना बजा कए नहि राखि सकल।
पीएमसीएच कए पटना लेल एकटा गौरवपूर्ण परिसर कहल जा सकैत अछि। जेकर शिला पर सबस उपर नाम दरभंगाक महाराजा रामेश्वर सिंहक अछि जे 1927 मे एहि अस्पतालक स्थापना लेल पांच लाख टका देने छलाह। जे एहि अस्पतालक निर्माण आधार भेल। एहि अस्पताल मे दरभंगा क योगदान कए घटा देल जाए त एकर कल्पना कठिन भ जाएत, मुदा इ जानकारी शिला पर अंकित भेलाक बावजूद आमजन मे नहि अछि। सवाल उठैत अछि जे अंग्रेजक नाम जाहि जाहि ठाम स हटाउल गेल ओहि ठाम भारतीय क नाम जोडल गेल, मुदा पटना मेडिकल कॉलेजक नाम स अंग्रेजक नाम त हटल मुदा ओकर नाम सबस पैघ दानदाता रामेश्वर सिंहक नाम पर नहि राखल गेल।
एहिना हार्डिंग पार्क क पटनाक प्रथम पार्क अछि। एहि पार्क क नाम तीन बेर बदलल गेल। मुदा पार्क मे कतहु एकटा बोर्ड तक नहि लागल अछि जाहि स इ ज्ञात भ सकए जे एहि पार्क लेल जमीन के देलक आ एकर निर्माण लेल टका के लगेलक। एहन मे आमजन कए कोना पता चलत जे पटना कए पार्क देनिहार दरभंगा आइ एकटा नीक पार्क लेल खुद ललायित अछि। इतिहास कए मिटेबाक प्रयास किया भेल इ त पता नहि मुदा बिहार क सौ साल क मौका पर छपल किताब क पन्ना बहुत मिटल इतिहास कए कोरि कए बाहर करबाक प्रयास केलक अछि। नहि त कियो एकरा भोजपुर त कियो एकरा रामगढ क राजाक देन बता दैत रहलाह अछि। एकर नाम सेहो हार्डिंग स शहीद भेल आ फेर कुवंर सिंह पार्क। मुदा रामेश्वर सिंह क नाम कए लेत आ कतए लिखल जाएत। आइ पार्क क हालत देख लगैत अछि जे ठीक भेल जे रामेश्वर सिंहक नाम नहि लिखल गेल, जेना दरभंगा इ पार्क पटना कए उपहार देने छल पटना अपन एहि सुंदर उपहार कए बचा कए नहि राखि सकल। हार्डिंग पार्क क निर्माण लेल 1913 मे दरभंगाक महाराज रामेश्वर सिंह जमीन आ 40 हजार टका देने छलाह। जेकर प्रमाण कईटा पुस्तक मे भेटैत अछि। मुदा पार्कक शिलापट पर एहन कोनो जानकारी नहि देबाक पाछु क राजनीति बुझबा मे नहि आबि रहल अछि। पटना रेलवे टिसन, महावीर मंदिर आ प्रसार भारती तक दरभंगा क जमीन पर बनल अछि। दरभंगा अपन एहि योगदान स संपूर्ण मिथिला क छाती चौडा करैत रहल अछि। आर्यावर्त आ इंडियन नेशन केवल बिहार नहि बल्कि मिथिलाक स्वर सेहो बुलंद करैत छल। इ स्वर एतबा प्रभावी छल जे आर्यावर्त मे बेर बेर मांग उठलाक बाद गंगा मे पुल बनेबा लेल सरकार बाध्य भेल। जाहि स मिथिला अपन दोसर छोर स सेहो पटना स जुडि सकल। मुदा आब ओ स्वर बंद भ गेल। आब ओहि ठाम महाराजा कंप्लैक्स नामक बाजार बनि गेल। एहि स जतए बिहारक आवाज मध्यम भेल ओतहि मिथिलाक आवाज बंद भ गेल। जतए स बिहारक राजनीति पर तटस्थता स नजरि राखल जाइत छल ओहि ठाम आब सबकिछु बिकाइत अछि।
एहन नहि जे दरभंगाक महाराज कए लोकतांत्रिक व्यवस्था मे विश्वास नहि छल। भारतक पहिल जन प्रतिनिधि दरभंगाक महाराज लक्ष्मीश्वर सिंह छलाह। 1892 मे भेल पहिल मतदान में उम्मीदवार दरभंगा महाराज छलाह आ वोट देबाक भारत में पहिल अवसर पटनाक लोक कए भेटल छल। 1892 स पहिने मताधिकारक प्रयोग भारत मे कतहु नहि भेल छल। बंगाल स अलग भेलाक बाद जखन बिहारक राजधानी पटना कए बनेबाक फैसला भेल त सबस पैघ सवाल छल जे विधानसभा जा धरि नहि बनैत अछि ता धरि सदन कतए बैसत। विधान परिषद क पहिल बैसार त पटना विश्वविद्यालयक सिनेट हॉल मे भेल दल, मुदा विधानसभाक पहिल बैसार कतए भेल एहि पर चर्च नहि कैल जाइत अछि। कारण अछि जे एहि लेल दरभंगाक नाम लेबाक मजबूरी होएत। दरअसल, बिहार विधानसभा लेल दरभंगा महाराज रामेश्वर सिंह पटनाक छज्जूबाग मे जमीन आ भवन दान केलथि। जाहि मे बिहार विधानसभा क पहिल बैसार भेल। आइ ओहि भवन मे पटना उच्च न्यायालयक मुख्य न्यायाधीश रहैत छथि।
दरभंगाक पक्ष सामंतवादी व्यवस्थाक पक्ष नहि छी। लोकतंत्रक विकल्प कोनो आन व्यवस्था नहि भ सकैत अछि। इ आलेख मुख्य रूप स आजुक विकासक ढिंढोरा क संग भाई-भतिजा आ जातिक नाम पर लागि रहल शिलापट क तुलनात्मक अध्ययनक मांग करैत अछि। एहन मे इ मांग उठब अनुचित नहि जे पटना मे दरभंगा क निशानी कए मिटेबाक प्रयास बंद कैल जाए आ दरभंगा क दानदाता क मूर्ति कोनो चौराहा पर लगाउल जाए। कोनो सडक क नाम ओहि दानदाता क नाम पर राखल जाए जाहि सडकक कात मे दान देल पार्क या भवन अछि। आखिर इ कोनो सामंतवादी विचारधारा क पूनर्स्थापनाक मांग नहि थिक बल्कि इ ओहि विचारधारा क सम्मान आ ओहि व्यक्ति क प्रति श्रद्धांजलि थिक जे समाज लेल अपन सर्वत्र दान क देलक।
आइ मध्यम स्वर मे सही मुदा इ प्रश्न उठब शुरू भ गेल अछि जे पटना क विकास मे योगदान देनिहार दरभंगाक प्रतिनिधि चाहे ओ राजा छलाह बा सांसद या उद्योगपति हुनकर नाम पर पटना मे एकटा स्मारक, एकटा सडक बा एकटा चौराहा तक किया नहि भ सकल अछि। सरकार कए एहि दिस ध्यान नहि अछि, मुदा कोनो मैथिल कए सेहो एहि विषय मे सोचबा लेल समय नहि छैन।


text:
नवका- पुरनका लेख सर्च करु...
सपना सपने रहि गेल...
आई इंडिया टुडे पढ़ैत काल एकटा फोटो पर नजर अटकि गेल... खाने के लिए रोज की दौड़ नामक शीर्षक केर एहि फोटो के देखि बाढ़िक त्रासदी के समझल जा सकैत अछि. अहां अगर नीक सं एहि फोटो के देखबय त आंखि सं नोर खसि पड़त. अगर अहां बाढ़िक इलाका के होएब... कहिओ बाढ़ि सं पाला पड़ल होएत... कहिओ बाढ़िक पानि मे फंसल होएब त ई फोटो अहां के बेसि विचलित करत. फोटो देखि लागत हेलीकॉप्टर सं खनाय के पैकेट लेबय लेल दौड़ि रहल लोक अपने कका... बाबा... दाई... काकी... चाची... बौआ... नुनु छथिन्ह. हफ्ता... दस दिन.. मास दिन भूखल पिआसल रहला केर बाद लाजे कतेक दिन गुमसुम भs कोना धरने रहब. जिबय लेल हाथ पसारये पड़त. फोटो मे अहां देखि सकय छी जे जोरगर लोक बुजुर्ग के धकिया आगां बढ़य केर कोशिश कs रहल छथिन्ह जाहि सं हेलीकॉप्टर सं गिरय वाला सामान के पाबि सकथिन्ह. किछ महिला एहनो छथिन्ह जे कहिओ घर सं बाहर नहिं निकलल होएथिन्ह मुदा आई एहन दिन आएल जे दु टा रोटी के लेल पूरा गाम के सामने दौड़ि लगाबय पड़ि रहल छैनि. सोचिऔ गाम केर कतेक एहन लोक होएथिन्ह जे रोज बिना पूजा- पाठ कएने... दु- चारिटा लोक के प्रसाद खिऔने... दान- पुण्य कएने... ब्राह्मण भोजन करौने निवाण कहि करय छलखिन्ह... एकटा दाना नहिं ग्रहण करय छलखिन्ह. आई हुनका सेहो एहि मे दौड़ि लगाबय पड़ि रहय छैनि. गाम-घर के कतेक एहन लोक मिलि जएताह जे जिनगी भर दोसर ककरो सं किछ नहि लेलाह... कहिओ हाथ नहिं पसारला... सभ दिन दोसरे के सेवा मे लागल रहला... अपन सिर के केहनो विपत्ति आएल नहिं झुकय देलाह. मुदा एहि बाढ़ि मे हुनका सेहो सभ लोक के संग लाइन मे लगि खाय पिबय केर लेल हाथ पसारय पड़ि रहल छनि. कतेक लोक लाजे... शर्मे एहि लोक सं विदा भs गेलाह. मजबूरी मे हाथ नहिं पसारि पऔलाह. सभ दिन लोक के दान पुण्य केर काज कएलाह आई दु- टा दाना केर लेल हाथ पसारय पड़ि रहल अछि ई देखि कात मे पड़ल रहला... बलगर...जोरगर लोक... गुंडा... मवाली... बदमाश लोक राहत पर हाथ साफ करैत रहल... कमजोर भद्र लोक पाछा रहि गेलाह. अहां सोचि सकगय छी केना जिनगी कटैत होएत ?
सभ दिन जखन भोरे उठि कs भोला बाबा के जलि ढारैत काल...कोसी मैया के प्रार्थना करय काल कहैत छलाह जे हे ईश्वर अपन एतेक आशीर्वाद रखने रहब जे कहिओ ककरो आगा हाथ नहि पसारय पड़य. मुदा ई कहा सोचने छलहुं जे सपना सपने होई छै. होई छै वैह जे हुनका मंजूर होई छै.
1 टिप्पणी:
gupta jee, apan mithilaak baaidhh par akta aur hriday-vidaarak lekh padhi ka bahut dukh bhel. bhukh aur pyaas ke aaga kunu laaj aur sharam ke sthaan nai chhai.ee laaj aur maryaada baidhh-pidit ke aee samayak majbuir chhai. lekin prashasanak lel dubi maraik baat. lekin jata aankhik paine khatam bha gel hoi ota prashasan par ki tippani kel je.जवाब देंहटाएं


text:
अइ पन्ना मे जननी सुरक्षा योजना(जेएसवाई) कें जानकारी देल गेल छै .जननी सुरक्षा योजना (जेएसवाई) माताआक आ नवजात शिशुअक कें मृत्यु दर कें कम करय कें लेल भारत सरकार कें राष्ट्रीय ग्रामीण स्वास्थ्य मिशन (एनआरएचएम) द्ववारा चैल जा रहल छै एकटा सुरिक्षत मातृत्व हस्तक्षेप छै. राष्ट्रीय ग्रामीण स्वास्थ्य मिशन कें अंतर्गत प्रजनन एवं शिशु स्वास्थ्य कार्यक्र म कें तहत माता एवं शिशु कें मृत्यु दर कें घटेनाया प्रमुख लक्ष्य रहल छै . अइ मिशन कें अंतर्गत स्वास्थ्य आ परिवार कल्याण मंत्रलय नें कतेकों नब कदम उठनें छै जइ मे जननी सुरक्षा योजना सें हो शामिल छै. अइ कें वजह सं संस्थागत प्रजनन मे काफी वृद्धि भेल छ आ अइ कें तहत हर साल एक करोड़ सं बेसि स्त्रीगण लाभ उठा रहल अछि. जैननी सुरक्षा योजना कें शुरूआत संस्थागत प्रजनन कें बढ़ावा देवय कें लेल कैल गेल अछि. जइ सं बच्चा जन्म प्रशिक्षित दाई/नर्स/डाक्टरक द्ववारा करायल जा सकय तथा माता एवं नवजात शिशुअक कें गर्भ सं संबंधित जटिलताक एवं मृत्यु सं बचएल जा सकय.
मातृ एवं शिशु मृत्यु दर कें कम करनाय
इ योजना, 12 वीं अप्रैल 2005 मे गरीब गर्भवती महिलाआक कें बीच संस्थागत प्रसव कें बढ़ावा देवय कें लेल शुरू कैल गेल छलय, जे कम प्रदर्शन करय वाला राज्यक पइर विशेष ध्यान देवय कें- कें संग सबटा राज्यक आ केंद्र शासित प्रदेशक मे लागू कैल जा रहल छै . जेएसवाई एकटा 100 प्रतिशत केन्द्र प्रायोजित योजना छै आ प्रसव आ प्रसव उपरांत देखभाल कें लेल नकद सहायता करयत छै. इ योजना कें सफलता कें गरीब-गुरबा परिवारक कें बीच संस्थागत प्रसव मे वृद्धि दर कें द्ववारा निर्धारित कैल जायत छै.
जेएसवाई योजना कें उद्देश्य गरीब गर्भवती स्त्रीगणक कें पंजीकृत स्वास्थ्य संस्थाअक मे जन्म देवय कें लेल प्रोत्साहित करनाय छै. जखन ओ जन्म देवय कें लेल कोनों अस्पताल मे पंजीकरण करावयत अछि, त गर्भवती स्त्रीगणक केंप्रसव कें लेल भुगतान करय कें लेल आ एकटा प्रोत्साहन प्रदान करय कें लेल नकद सहायता देल जायत छै.
अइ योजना मे जइ राज्यक संस्थागत प्रसव कि दइर कम छै (एलपीएस) (उत्तर प्रदेश, उत्तराखंड, बिहार, झारखंड, मध्य प्रदेश, छत्तीसगढ़, असम, राजस्थान, उड़ीसा आ जम्मू कें राज्यक प्रदर्शन कें रूप मे कश्मीर), शेष राज्यक मे संस्थागत प्रसव कें दइर उच्च छै (एचपीएस) अही आधार पइर नकद सुविधाक या लाभ देल जायत छै. जे अइ प्रकार अछि.
अइ कम प्रदर्शन करय वाला वाले राज्यक मे, आशा - मान्यता प्राप्त सामाजिक स्वास्थ्य कार्यकर्ता - जेएसवाई कें तहत लाभक कें उपयोग करय कें लेल गरीब गर्भवती महिलाआक कें मदद केंल जिम्मेदार अछि.
आशा कि भूमिका निम्न अछि.
स्रोत: नेशनल हेल्थ मिशन